Kini Pandu Ferrari, Azlan (and the Typewriter) Tetap Rendah Diri

Sudah lama kita tidak mendengar cerita mengenai Azlan atau yang lebih dikenali dengan Azlan & The Typewriter setelah penyanyi ini mendirikan rumahtangga pada tahun 2011. Malah selebriti ini juga kurang menonjolkan dirinya sama ada di televisyen atau pentas besar seperti acara anugerah dan sebagainya.

Memilih untuk berahsia atau tidak mendedahkan kisah peribadinya kepada umum, Azlan yang kini lebih menumpukan perhatian kepada bidang perniagaan dilihat telah berjaya dan mampu bergaya mewah.

Kami lihat Azlan kini selalu berkongsikan aset terbaru miliknya yang merupakan sebuah kereta sport Ferrari di laman Instagram miliknya.

Bagaimanapun buat masa ini, Azlan memilih untuk tidak mengulas mengenai bidang perniagaan yang dilakukannya kerana perkara tersebut lebih bersifat peribadi dan bukan untuk didedahkan kepada umum.

“Saya tak boleh nak komen la kalau nak tanya pasal kereta sebab perkara itu lebih kepada hal peribadi” Maaflah saya tidak boleh nak komen mengenainya,” ujar Azlan apabila disoal mengenai kereta Ferrari. (rtky/syfq)


Felixia Penat Mahu Jelaskan Diri Belum Berpunya, Jawab Melalui Facebook

Mungkin sudah tidak tahan ditanya soalan yang sama berulang kali, baru-baru ini Felixia Yeap mengeluarkan satu kenyataan di akaun Facebook mengenai status dirinya ketika ini.

Sebelum ini Felixia pernah digosipkan mempunya hubungan dengan kerabat diraja namun dinafikan oleh model ini sendiri.

Buat Felixia, biarkan saja orang mahu bertanya, jika sudah bosan nanti, akan berhenti juga. Jangan ambil pusing sangat, tapi jika ada undangan perkahwinan nanti, jemputlah kami ya. (rtky/syfq)


Pegawai Astro Buka Mulut Mengenai Hubungan Dengan Zizan Razak

Kecoh seketika ini individu yang dikatakan mempunyai hubungan dengan Zizan Razak sehingga ada pihak yang mendakwa inidvidu tersebut bertanggungjawab di atas perpisahan antara pelawak itu dengan bekas kekasihnya Emma Maembong, mengelak untuk mengulas mengenai isu itu.

Naib Presiden GenNext Astro, Puteri Yasmin Megat Zaharuddin, berkata dia sudah memberikan kenyataan apa yang dirasakan wajar sebelum ini.

“Tidak ada kebenaran (mengenai dakwaan hubungan dengan Zizan), saya tahu anda semua pun tahu,” katanya ketika ditemui pada suatu majlis di sini hari ini.

Yasmin juga berkata, dia tidak akan membuat sidang media untuk menjelaskan perkara itu kerana dia beranggapan bahawa dia sudah menjelaskan situasi terkini.

“Saya perlu menghormati majlis dan pihak penganjur. Tidak patut tumpuan diarah kepada saya,” kata Yasmin mengelak menjawab asakan soalan media.

Ditanya kemungkinan Zizan memberi kenyataan pada majlis yang membabitkan pelawak itu malam ini, Yasmin berkata, Zizan lebih sesuai untuk mengulas mengenainya. (syfq/rtky)


Tasha Shilla Putus Cinta, Batal Kahwin Bersama Hans?

Sebelum ini, jika dilihat biasanya Tasha Shilla selalu juga memuat naik gambar dia dan juga kekasih hati, Hans, di akaun Instagram miliknya, namun kini sudah berkurang. Kami juga dengar-dengar khabarnya mereka sudah berpisah.

Khabarnya hubungan cinta mereka baharu sahaja berakhir selepas menyulam cinta sejak tahun 2013. Punca perpisahan seperti dijangka sejak awal adalah berpunca daripada perbezaan agama.

Jika perkara ini benar, adakah Tasha akan membatalkan perkahwian mereka seperti yang dirancang bersama Hans sebelum ini?

Jika benar, semoga Tasha mampu mengusung duka akibat kehilangan lelaki yang dicintai dan membawa pergi segala keperitan hidup yang selama ini berbekas di hatinya. (rtky/syfq)


Jadi Wanita, Pekin Ibrahim Minta Maaf Pada Ibu Terlebih Dahulu

Tindakan pelakon Pekin Ibrahim memberitahu ibunya sebelum menjayakan watak wanita di dalam filem Coverina adalah untuk mengelakkan ibunya terkejut dengan perubahan besar yang bakal dilihat di dalam filem tersebut.

“Sebelum dimaki dan dikritik ibu, jadi saya awal-awal lagi sudah membuat permohonan maaf menerusi suara latar dalam filem itu”

“Saya menjelaskan kepada ibu yang anak lelakinya ini masih lurus dan belum terpesong lagi,” kata Pekin seperti yang dipetik dalam Berita Harian.

Mengakui suka mencabar dirinya keluar dari zon selesa, Pekin sendiri akui dia faham dengan tanggapan masyarakat mengenai apa yang dilakukannya nanti.

“Saya sebenarnya adalah seorang yang pemalu, namun tawaran ini diterima sebagai salah satu cara untuk saya mencabar diri saya namun ia tetap mengikut kemampuan diri juga”

“Ada yang mengatakan berdosa kerana menyerupai wanita, namun kita tahu niat atas dasar kerja. Saya berjuang dalam wadah kesenian,” jelas Pekin lagi. Wah, hebat jawapan Pekin demi untuk perjuangan seni yang diminatinya itu. (rtky/syfq)


Jep Cemburu Dengan Populariti AC Mizal?

Nampaknya kali ini, sekali lagi nama Jep Sepahtu dilanda kontroversi apabila dikatakan iri hati dengan populariti yang dikecapi oleh AC Mizal. Sekali dengar rasa kelakar pun ada juga.

BACA: Difitnah Mengamuk Kalah MLM 2014, Jep Sepahtu Mahu Saman Akhbar

Menerusi ruangan Pancaindera Ahad lalu, Jep didakwa makan hati dengan peminat AC yang dikatakan bilangannya lebih ramai berbanding kelab peminat pelawak itu sendiri setiap kali membuat persembahan dalam sebuah rancangan realiti baru-baru ini.

Sudahlah Jep sebelum ini dikaitkan dengan khabar angin yang menyebabkan dia mahu mengambil tindakan terhadap satu akhbar kerana memfitnah dirinya, kemudian disusuli pula dengan kemalangan yang dialami baru-baru ini, kini terpalit pula isu yang tidak matang ini.

Kami pasti, AC dan juga Jep cukup profesional sepanjang pembabitan mereka dalam bidang seni. Isu makan hati atau cemburu ini seharusnya tidak timbul memandangkan mereka sendiri sudah cukup dikenali dan punyai peminat tersendiri. (rtky/syfq)


Juliana Evans Perjelas Spekulasi Bercinta Hanya Usikan Kawan Kawan

Kecoh sebentar dunia hiburan apabila Juliana Evans didakwa mempunyai hubungan istimewa dengan penyanyi rap, Sona One. Perkara tersebut mula menjadi buah mulut berpunca daripada usikan rakan-rakannya yang lain di laman sosial Instagram.

Sudah boleh menjangkakan spekulasi seperti ini akan berlaku, Juliana menegaskan bahawa dia tidak mempunyai sebarang masalah untuk mengakui jika sesuatu gosip itu benar.

“Saya jenis yang akan cakap terus terang jika perkara itu betul. Biasanya saya tidak ada masalah untuk mengaku cuma untuk gosip ini, memang tak betul”

“Saya sudah agak benda ini akan jadi bualan. Bila saya kongsi gambar kami di media sosial, saya sudah tahu hal ini akan timbul. Hakikatnya saya sudah kenal dia lama. Sejak dulu lagi, sebelum saya sambung belajar ke Amerika Syarikat, kami memang berkawan rapat,” jelasnya kepada Berita Harian.

Sementara itu, Sona One pula menyifatkan gosip tersebut sebagai lucu dan tidak logik malah turut memberitahu bahawa dia sudah berkawan lama dengan Juliana tanpa melibatkan sebarang perasaan cinta. (rtky/syfq)


Wawa Zainal Mahu Fokus Pada Keluarga & Perniagaan

Memikul tugas sebagai isteri dan ibu malah dalam masa yang sama turut menjalankan perniagaan secara online, mungkin membuatkan Wawa Zainal berfikir dua kali untuk meneruskan kariernya di dalam bidang lakonan.

Wawa juga mengakui bahawa kini bidang lakonan bukan lagi menjadi keutamaannya walaupun suatu ketika dahulu namanya pernah menjadi perhatian.

“Fokus saya kini lebih kepada rumah tangga, perniagaan baju secara atas talian dan akan datang saya akan keluarkan produk kecantikan sendiri”

“Bagaimanapun produk kecantikan masih lagi dalam proses perbincangan termasuk jenama. Namun perniagaan baju kini Alhamdulillah mendapat sambutan. Jadi saya rasa buat apa saya penat berlakon jika pendapatan berniaga menyamai pendapatan saya ketika berlakon sebulan,” katanya.

Namun, bagi Wawa, dia bukanlah akan terus berhenti berlakon, cuma mungkin akan memperlahakan rentaknya di dalam bidang lakonan oleh kerana dia juga turut sibuk dengan tugas menjaga anak mereka, Ahmad Fakhruddin Attar.

“Bagaimanapun dari segi watak, saya tidaklah selektif dalam memilih tawaran. Saya tidak letakkan sebarang syarat, malah jika diberi watak antagonis pun saya sedia menjayakannya.

“Dari segi babak bersentuhan pula, saya rasa pengarah sekarang sudah arif sedia maklum saya sudah bertudung, jadi takkanlah mereka mahu saya menjayakan babak bersentuhan dengan bukan mahram pula,”
katanya yang juga tidak meletakkan sebarang syarat buat Aeril berlakon bersama pelakon wanita lain.(rtky/syfq)


Nazim Othman Hidap Kanser Otak?

Jika dilihatkan pada perubahan pada Instagram milik Nazim Othman ini, bagai ada perubahan yang sangat ketara dan segalanya bermula setelah pelakon ini memuat naik gambar pemeriksaan MRI pada otaknya yang dilakukannya baru-baru ini.

Disusuli dengan gambar ubatan yang diambilnya, bagaikan menguatkan lagi mungkin ketika ini dia sedang melawan penyakit yang berkaitan dengan otaknya ketika ini. Malah peminatnya dilihat sentiasa memberikan sokongan dan berharap agar pelakon ini cepat sembuh.

Walaubagaimanapun, sehingga kini Nazim masih belum memberi sebarang kenyataan mengenai penyakit atau situasi yang dihadapinya ketika ini. Kami juga lihat, kebanyakan gambar di Instagram miliknya itu mula diselitkan dengan peringatan ke arah kebaikan. Kepada Nazim, bertabahlah walau apa yang mendatang. (rtky/syfq)


Spongebob Kembali Ke Panggung Wayang Selepas 11 Tahun Dengan The Spongebob Movie: Sponge Out of Water

Bermula sebagai sebuah filem yang mendapat sambutan hangat para peminat 11 tahun yang lalu, watak comel Spongebob Squarepants terus menjadi kegilaan ramai menerusi siri kartun yang disiarkan di televisyen saban hari sehingga ke ketika ini.

Untuk memenuhi permintaan para peminat untuk melihat watak kegemaran mereka kembali ke layar perak, Nickelodeon Movies telah melaburkan sejumlah wang yang besar untuk menerbitkan The Spongebob Movie: Sponge Out of Water yang pastinya lebih menghiburkan.

Tidak salah jika kami katakan yang filem terbaru Spongebob Squarepants ini merupakan lanjutan dari siri televisyen yang biasa kita semua tonton namun ianya kali ini lebih meriah dengan aksi, lawak dan animasi tiga dimensi (3D) watak mereka buat pertama kalinya.

The Spongebob Movie: Sponge Out of Water yang diarahkan oleh Paul Tibbitt ini mengisahkan tentang kehilangan buku resepi rahsia Krabby Patty yang telah dicuri oleh Burger Beard (lakonan Antonio Banderas) dan pada awalnya perkara ini menimbulkan konflik di Bikini Bottom.

Ini kerana entah kenapa secara tiba tiba rakan rapat Spongebob Squarepants, Patrick the starfish (Bill Fagerbakke), tupai si saintis Sandy (Carolyn Lawrence) dan Squidward Tentacles (Rodger Bumpass) turut mendakwa dirinya dan Plankton mencuri buku resepi tersebut.

Untuk membuktikan mereka berdua tidak bersalah, mereka perlu bersatu untuk membawa pulang buku resepi Krabby Patty dengan pergi ke dunia kita untuk merampasnya semula dari pencuri sebenar. Disini bermulanya aksi sekawan dari Bikini Bottom yang menarik.

Dan, untuk pertama kalinya kita semua boleh melihat aksi mereka bukan sahaja dalam tiga dimensi (3d) malah dalam bentuk yang lebih gagah perkasa sesuai dengan misi mereka untuk melawan lanun di dunia sebenar. Bukan tugas yang mudah kami kira.

Kita semua pasti akan disajikan dengan telatah kelakar Spongebob Squarepants dan rakan rakan yang memang kita kenali dan anda pastinya ingin mengetahui apakah kesudahan nasib buku resepi Krabby Patty tersebut. Adakah ia mampu dikembalikan ke Bikini Bottom?

The Spongebob Movie: Sponge Out of Water di pawagam seluruh Malaysia bermula 5 Mac ini!


Hanis Zalikha Bertudung Kerana Ibu Bapa

Berita mengenai hijrah Hanis Zalikha untuk berhijab penuh sememangnya disambut baik malah laman Instagram miliknya kini juga meriah dengan ucapan tahniah yang tidak henti-henti daripada peminatnya.

Menerusi Harian Metro, Hanis mengakui dia sebenarnya sudah lama mempertimbangkan untuk berhijab namun tidak mahu bercerita mengenai perkara berkenaan sehingga bersedia sepenuhnya malah ibu bapanya turut menggalakkan dirinya berhijab.

“Sebelum saya jadi isteri orang tahun ini, biarlah saya gembirakan ibu bapa dulu dengan menutup aurat. Sebenarnya tak berapa seronok nak cakap banyak mengenai penghijrahan ini sebab saya buat atas tuntutan agama”

“Saya taknak ulas banyak sangat pun cuma apa yang boleh saya katakan, ini adalah doa dan galakan ibu bapa saya. Mereka selalu suarakan hasrat untuk melihat saya bertudung”

“Pernah juga saya cuba-cuba belajar dengan bertudung bila keluar dengan mereka cuma saya tak ambil gambar dan berkongsi kepada umum”

Hari ini (semalam) saya rasa ia adalah masa yang tepat selepas semua komitmen seni saya selesai, jadi saya nak mulakan yang baru. Saya masih diri saya seperti dulu. Cuma sekarang mulai bertudung untuk menyempurnakan aurat. Lain-lain aspek itu saya akan belajar sedikit demi sedikit,” jelasnya.(rtky/syfq)


Neelofa Kecewa Rakan Sendiri Kritik Secara Terbuka

Kecoh seketika mengenai Neelofa baru-baru ini apabila dia dikatakan melenting dengan teguran mengenai busana yang dikenakan olehnya pada Anugerah MeleTOP ERA 2015 baru-baru ini yang dikatakan menyerupai sotong, lebih-lebih lagi kritikan tersebut adalah daripada kenalannya sendiri.

Namun menurut Neelofa sendiri, dia sebenarnya kecewa kerana teguran tersebut datangnnya daripada rakan sendiri dalam masa yang sama menafikan bahawa dirinya tidak boleh ditegur mahupun dikritik.

“Soalnya di sini, bukan saya tidak boleh ditegur atau dikritik cuma apabila kritikan itu keluar daripada mulut orang yang saya kenal baik, itu yang buat saya agak geram dan membalasnya”

“Dia bukan tak kenal saya. Dia kenal keluarga saya dan kami pernah makan bersama. Malah kami juga pernah bekerja sekali. Kenapa dia perlu mengkritik di media sosial, sekaligus mengeruhkan lagi keadaan?”

“Saya percaya kalau dia kawan, dia boleh menegur pakaian saya menerusi mesej atau panggilan telefon. Sebab itu saya hilang pertimbangan dan membalas kritikannya,” jawab Neelofa menerangkan situasi dirinya yang dikatakan tidak boleh menerima kritikan.

Pakaian Neelofa pada malam anugerah tersebut merupakan hasil rekaan Fiziwoo dan pereka tersebut sendiri mengakui sebelum ini bahawa Neelofa membelanjakan sejumlah untuk busana tersebut malah penghasilannya baju tersebut juga turut dirujuk beberapa pakar fesyen antarabangsa yang lain. (rtky/syfq)


Romie Harap Hanez Suraya Jadi Isteri & Ibu Yang Baik, Mahu Tambah Zuriat

Jika anda masih ingat, sebelum ini Hanez Suraya ada kongsikan gambarnya ketika berada di London dan Paris untuk mencari barang hantaran. Selain ditemani Romie Razin dan juga enam lagi rakan lain, bakal suaminya itu juga sempat mengabadikan satu video yang cukup istimewa buat Hanez.

Berlatarkan Menara Eiffel di Paris dan London Eye di London, Romie berkongsi cetusan hatinya di samping ditemani Hanez di sisi.

“Saya berharap Hanez akan menjadi isteri dan ibu yang baik kepada anak saya. Semoga saya dapat menjadi suami yang terbaik untuk dia dan ayah yang baik kepada anak kami. Semoga ikatan perkahwinan kami ini akan kekal hingga ke jannah”

“Insya-Allah saya akan jaga amanah serta tanggungjawab baru ini sebaik mungkin. Sebagai bakal suami saya berharap akan dikurniakan zuriat seterusnya yang akan terus memperlengkapkan lagi rumah tangga lebih bahagia,” kata Romie di dalam video tersebut.

Selain itu, Romie juga berterima kasih kepada keluarga dan juga rakan media lain yang tidak henti-henti memberi sokongan kepada mereka.

Pasangan ini akan bernikah pada pagi 14 Mac ini di Masjid Tuanku Mizan Zainal Abidin, Putrajaya manakala majlis menyambut menantu pula akan dilangsungkan pada 21 Mac di kediaman keluarga Romie di Andalas, Klang. (rtky/syfq)


Rozita Che Wan, Zain Saidin Kongsi Gambar Umrah Bersama

Bakal pulang ke tanah air pada 5 Mac ini, kami lihat pasangan ini bahagia sungguh ketika mengerjakan umrah bersama-sama di tanah suci. Rozita Che Wan dan juga Zain Saidin banyak berkongsi gambar sepanjang mereka berada di sana.

Selain itu, Zain di dalam akaun akaun Instagramnya juga beberapa kali mengucapkan rasa syukur diberi peluang menjejakkan kaki di sana.

“Alhamdulillah dapat juga menjejakkan kaki ke sini bersama isteri tercinta. Ia satu rasa yang cukup indah,” kata bapa kepada Aaisyah Dhia Rana itu dipetik daripada Berita Harian.

Manakala bagi Rozita Che Wan pula, jelas kelihatan dirinya sedang merindui anak kecil yang berada di sini apabila dilihat beberapa kali memuat naik gambar Aaisyah Dhia Rana. (rtky/syfq)


Fizz Dan Almy Nadia Namakan Anak Sulung Nur Afrina Ariana

Baru sahaja menyambut kelahiran anak sulung pertama mereka, akhirnya Fizz Fairuz dan juga Almy Nadia mendedahkan nama cahaya mata mereka iaitu Nur Afrina Ariana. Menurut Almy, maksud nama tersebut ialah cahaya putih kemerah-merahan yang penuh kesejahteraan.

Buat masa ini, Almy mahupun Fizz belum lagi bersedia untuk mendedahkan wajah si comel mereka dan hanya akan berbuat demikian hanya selepas bayi mereka berusia 40 hari. Kepada peminat mereka semua, harapnya dapat bersabarlah, ya?

Memetik Almy di dalam akhbar Kosmo!, dia selesa memanggil puteri sulungnya itu dengan nama Ariana dan jika dilihat daripada riak wajah Almy di dalam akaun Instagram miliknya, ternyata cahaya mata pertama ini membawa makna baru dalam keluarga mereka.

Nur Afrina Ariana dilahirkan pada 16 Februari lalu di Hospital Columbia, Setapak kira-kira jam 6.49 petang dengan berat 3.25 kilogram. (rtky/syfq)


Diana, Zamarul Tidak Pernah Bermusuh

Keputusan yang diambil pasangan ini untuk berpisah merupakan satu kejutan malah dalam masa yang sama membuatkan peminat mereka tertanya-tanya tentang cerita di sebalik perpisahan itu. Setelah Zamarul Hisham tampil membuat penjelasan, kini tiba giliran Diana Rafar menerangkan situasi beliau.

Menurut Diana, perpisahan mereka ketika ini merupakan salah satu jalan untuk muhasabah diri sendiri ke arah yang lebih baik selepas ini.

“Saya dan Zamarul tak pernah bermusuh apatah lagi berdendam antara kami. Sebenar tak perlu untuk saya jelaskan sebab bagi saya masalah antara kami terlalu peribadi dan rahsia saya dan Zamarul”

“Apa yang berlaku menjadi ruang untuk saya sendiri menilai mana sahabat dan orang yang benar-benar ikhlas untuk urusan perniagaan ataupun persahabatan dan yang mana lawan serta sebaliknya. Insya-Allah saya lebih berhati hati selepas ini,” katanya sperti yang dipetik daripada temuramah bersama Berita Harian.

Selain itu Diana juga tidak menafikan megenai kewujudan individu yang cuba mengambil kesempatan ke atas apa yang berlaku yang mungkin juga terdiri daripada orang terdekat, sahabat atau sebagainya.

Ketika ditanya apakah beliau masih menyayangi bekas suaminya itu seperti mana Zamarul menyayangi sehingga kini, Diana hanya membiarkan persoalan itu berlalu sepi.

“Doakan kebahagiaan dan kesihatan kami baik, dengan izin Allah. Insya-Allah,” katanya. (rtky/syfq)


Hanis Zalikha Kini Berhijab Penuh

Satu perkembangan yang cukup positif bagi pasangan ini dan kami sangat yakin peminat mereka berdua pastinya sangat gembira dengan penghijrahan Hanis Zalikha untuk bertudung menjelang hari bahagia mereka.

BACA: Hanis Zalikha & Hairul Pusing Satu Dunia Cari Barang Untuk Kahwin

Berita gembira tersebut diumumkan sendiri Hairul di akaun Instagram miliknya dan tidak henti-henti mendapat pujian dan juga diiringi doa daripada minat mereka berdua. Jika diperhatikan, permintaan untuk berhijab ini juga sebenarnya adalah komen yang selalu bermain di laman sosial milik Hanis.

Tahniah kami ucapkan kepada pasangan ini yang bakal memasuki alam perkahwinan pada tahun ini. Kami pasti perubahan demi kebaikan ini bakal membawa perubahan yang cukup bermakna untuk pasangan ini. Nanti kami mahu beli tudung jenama Hanis, boleh? (rtky/syfq)


Elizabeth Tan Nafi Dakwaan Tiduri VIP Dan Lakukan Pembedahan Plastik

Penyanyi yang kini popular dengan lagu Knock Knock ini, Elizabeth Tan, baru sahaja mahu memulakan pendakian di dalam industri hiburan ini namun sudah terkena tempias apabila didakwa telah meniduri VIP.

Tidak mudah melatah, Elizabeth tenang menjawab kontroversi tersebut dan mempunyai jawapan sendiri terhadap khabar angin yang melanda dirinya ketika ini.

“Saya tak pernah buat buat perkara macam itu. Bila family saya tahu mengenai perkara ini, mereka dengar dan tergelak. Saya minta maaf kalau ada orang salah faham. Saya harap one day saya boleh buktikan yang saya tak buat perkara sebegini,” jelasnya tenang.

Selain itu, Elizabeth juga didakwa telah melakukan pembedahan plastik namun menafikan perkara tersebut sambil memberitahu perkara tersebut bermula melalui komen peminatnya di akaun Instagram.

“Saya tidak pernah buat apa-apa pada muka saya. Perkara ini bermula di Instagram apabila ada peminat yang cakap saya buat pembedahan muka,” jelasnya kepada Melodi hari ini dengan bersahaja dan tersenyum.

Nampaknya boleh tahan juga dugaan penyanyi baru ini. Apa yang penting adalah Elizabeth tidak mudah melatah dengan dakwaan dan kontroversi yang melanda. (rtky/syfq)


Fara Fauzana Akhirnya Akui Sudah Punyai Teman Lelaki

Jika anda perasan, penyampai radio popular ini sangat sukar malah sehabis boleh tidak mahu membuka kisah mengenai kehidupan peribadinya dan apa yang mengejutkan, melalu rancangan Melodi hari ini, Fara Fauzana mengakui bahawa dia kini sudah mempunyai teman lelaki.

Tidak berniat untuk mendedahkan gerangan siapakah teman lelakinya itu, Fara berharap agar peminat mendoakan yang terbaik untuknya.

“Saya sangat private perkara sebegini walaupun dengan kawan sendiri. Saya wanita Melayu dan Islam. Saya perlu jaga sedikit lebih. Saya juga lebih selesa untuk keep it to myself. Banyak hati yang saya perlu jaga, family, bestfriend”

“Setiap orang mahu impikan sesuatu yang baik. Saya harap anda boleh doakan yang terbaik untuk saya dan juga orang di luar sana,” ujarnya.

Kami ingat lagi, dua tahun lalu, Fara mengakui bahawa dia sudah menyiapkan rekaan kad jemputan perkahwinan walaupun ketika itu masih belum berpunya. Mungkin tidak lama lagi Fara sudah sampai masanya rekaan tersebut dicetak dan jangan lupa jemput kami. Eh. (rtky/syfq)


Zamarul Hisham: Kami Sudah Bercerai Talak Satu

Jika sebelum ini, Diana Rafar ada mengakui sudah memfailkan perceraian dengan Zamarul Hisham, kini bekas suaminya itu membuat pengakuan bahawa mereka sebenarnya sudah sah bercerai dengan talak satu pada 15 Januari lalu.

Melalui temubual bersama Berita Harian, Zamarul sendiri mendedahkan perkara tersebut dan menyatakan tidak ada perkara yang mahu disembunyikan lagi mengenai status hubungan mereka.

“Memang tiada apa yang perlu diselindungi lagi. Memang kami sudah sah bercerai Januari lalu. Cuma apa yang berlaku ada hikmah. Terlalu peribadi untuk bercerita setiap inci butiran. Saya tidak mahu mengaibkan orang atau menyalahkan sebelah pihak saja”

“Apatah lagi memenangkan diri sendiri untuk hal berbangkit. Cukup orang tahu kami bercerai pada tarikh itu. Mungkin masing-masing ada kekhilafan sendiri yang terlepas pandang, perlu diubah”

“Saya ibaratkan perceraian ini satu cara bermuhasabah diri. Insya-Allah berkat doa peminat yang sentiasa mendoakan kami ia umpama satu semangat. Komen positif yang diterima, Insya-Allah hubungan kami rasanya masih kuat lagi,” katanya.

Apa yang lebih menyentuh perasaan apabila soalan mengenai perasaan sayang terhadap isterinya, dijawab dengan penuh harapan bagaikan mahu memberi sinar untuk memperbaiki kembali apa yang terjadi.

“Siapa yang tak sayang isteri. Sedangkan lidah lagi tergigit, inikan pula hubungan suami isteri.
“Jika sayang itu sekadar percakapan semata-mata, mahu saya tulis pula perkataan sayang itu di merata tempat. Dia pun tahu saya terlalu sayangkan dia”

“Sebab itu, dia tahu saya masih berada di sini. Doakan kebahagiaan kami dan kesihatan. Rindu itu masih ada. Sayang memanglah masih sayang,” katanya perjelas perasaan.

Selain itu, Zamarul juga mendakwa antara faktor perpisahan mereka adalah dengan kehadiran orang ketiga namun dalam masa yang sama mengakui, masing-masing juga ada melakukan kesilapan. (rtky/syfq)


Tomok, Isteri Namakan Anak Kedua Andrashah Iman

Baru sahaja menyambut kelahiran anak kedua mereka, hari ini, Tomok telah mengumumkan nama anak lelaki kedua meraka iaitu Andrashah Iman. Anaknya itu selamat dilahirkan secara normal seberat 3.33 kilogram pada jam 1.34 tengah hari semalam di Pusat Perubatan Prince Court.

Tomok berkongsi berita tersebut melalui akaun Instagram miliknya dan menerima ucapan tahniah yang tidak henti-henti daripada peminat. Malah ada juga peminat yang cukup geram melihat anak kedua Tomok ini kerana yang disifatkan sebagai gebu dan tembam.

Tomok dan Siti Rahayu berkahwin pada 1 Julai 2011 di Dewan AU2, Keramat dan mempunyai seorang cahaya mata comel bernama Arrianshah Akid. (rtky/syfq)


Awal Ashaari Bawa Lara Alana Ke Istanbul Jumpa Scha al-Yahya

Pada suatu hari, seorang ibu terpaksa meninggalkan anaknya demi menjalani sebuah sesi fotografi di Istanbul. Maka tinggallah si bapa dan juga anak kesayangan di bumi Malaysia, menahan rindu orang kejauhan.

BACA: Awal Ashaari & Scha al-Yahya Tidak Tahu Isu Digam Pihak Astro

Bagaimanapun, Awal Ashaari selaku bapa di dalam cerita ini telah membuat kejutan apabila secara diam-diam turut sama pergi ke Istanbul – tanpa pengetahuan si ibu, Scha al-Yahya.

Jujur kami katakan, kejutan yang dibuat oleh Awal memang boleh buat air mata isteri tumpah. Rindulah bila berjauhan dengan isteri. Malah dalam masa yang sama, Scha juga menzahirkan rasa rindu kepada keluarga tercinta apabila memuatnaik gambar Lara Alana di akaun Instagram miliknya.

Dengan menggunakan hashtag #raralittleadventure, anda dapat lihat turutan bagaimana kejutan yang dirancang oleh Awal membuatkan Scha tergamam dan terdiam seketika sebaik melihat dua insan tersayang di depan mata.

Maka, gembiralah si ibu apabila keluarga tercinta berada di sisi. The end. Kami kongsikan gambar comel keluarga ini. Enjoice!


Shamsul Yusof, Puteri Sarah Bercuti Di Australia

Bahagia sungguh kami lihat gambar yang dikongsikan pasangan ini di akaun Instagram mereka. Kini Shamsul Yusof dan juga isteri tercinta sedang bercuti di Australia. Mungkin juga percutian tersebut merupakan hadiah ulangtahun perkahwinan pertama Shamsul pada isterinya.

Apa yang kami suka lihat ialah kebanyakan gambar Puteri Sarah pasti akan melentok di bahu suaminya. Manis sungguh dan daripada riak wajah saja pun sudah tahu mereka bahagia. Suka!

Malah, Shamsul juga sebelum ini pernah menyifatkan perkahwinan itu sebagai satu pelengkap di dalam kehidupannya dan banyak membuatkan dirinya berubah. Shamsul dan juga Sarah sebelum ini telah selamat bergelar suami isteri pada 8 Mac 2014.

Apa yang pasti, doa daripada peminat sentiasa mengiringi pasangan ini. Semoga kebahagian Shamsul dan juga isteri berkekalan sehingga ke akhir hayat. (rtky/syfq)


Juliana Evans, Sona One Bercinta Atau Hanya Kawan Baik?

Juliana Evans dan Sona One, nampak sesuai bukan? Ada khabar angin kini mengatakan bahawa pasangan ini sedang bercinta. Melalui beberapa siri gambar mereka di Instagram, kelihatan mereka mungkin ada menyembunyikan sesuatu atau mungkin juga hanya bergurau atas dasar kawan baik.

Melalui akaun Instagram Marina Juki, terdapat satu jawapan daripada Juliana sendiri seperti mengiyakan usikan rakannya itu. Malah, rakan selebriti yang lain juga bagaikan meraikan pasangan ini apabila pelakon ini memuatnaik gambar yang sama di akaun Instagram miliknya.

Malah kenyataan seorang peminat hiburan di forum Cari yang mendakwa pernah terbaca mengenai pengakuan Sona One terhadap Juliana Evans.

Jika dilihat sebelum ini pun, Juliana Evans tidak gemar berbicara mengenai kisah cintanya. Atau manalah tahu jika tiba-tiba Sona One mahu buat kejutan mengenai hubungan mereka ala-ala Akim lakukan kepada Stacy baru-baru ini.

Kami pasti jika ada jodoh di antara mereka, peminat pasti akan sentiasa mendoakan yang terbaik untuk Juliana mahupun Sona One. Jika boleh buat undian melalui komen di Instagram, memang ramai yang mengatakan pasangan ini memang secocok!  (rtky/syfq)


Hafiz Suip Selamat Bertunang Bersama Pilihan Hati

Tahniah kami ucapkan kepada penyanyi Hafiz Suip yang sudah selamat melangsungkan majlis pertunangan bersama gadis pilihan hatinya bernama Effy, yang diadakan di Kuching, juga hari yang sama dengan hari lahirnya. Antara yang turut hadir pada majlis tersebut ialah Black dan juga Aril (AF7).

Sebelum ini, Hafiz sendiri pernah memberitahu bahawa keluarganya telah menghantar rombongan merisik pada 21 Disember tahun lalu serta memberi masa selama setahun untuk membuat persiapan sebelum melangsungkan perkahwinan selain menunggu kekasihnya tamat pengajian.

Apa pun, kami ucapkan tahniah kepada Hafiz kerana telah melangkah selangkah lagi ke alam perkahwinan. Semoga semua persiapan menjelang perkahwinan nanti akan berjalan lancar dan jangan terlalu buat kerja berat ya, tulang belakang kena jaga juga. (rtky/syfq)


Emma Maembong Akui Sudah Tidak Cintakan Zizan Razak

Berita mengejutkan kami rasa untuk minggu ini malah dalam masa yang sama menjawab persoalan dan tanda tanya mengenai status hubungan Zizan Razak dan juga Emma Maembong – dan Emma sendiri memberitahu mereka sudah putus cinta dan tidak pernah sambung kembali.

Perkara tersebut didedahkan dan diakui sendiri oleh Emma berikutan isu mengenai dirinya yang tidak hadir pada majlis tayangan perdana filem Werewolf Dari Bangladesh arahan Mamat Khalid.

“Sebenarnya saya dan Zizan sudah lama tidak ada apa-apa hubungan cinta iaitu sebelum saya umum kepada media hingga sekarang. Kami tidak pernah sambung semula hubungan itu seperti yang diberitahu kepada umum”

“Cuma kami masih berhubungan sebagai kawan dan saya masih lagi sokong dia dalam bidang seni, tetapi ia tidak sama seperti dulu lagi”

“Saya malas untuk keluar kenyataan apa-apa sahaja kerana apa yang saya katakan mesti salah di mata orang. Orang akan tuduh saya seperti budak-budak dan bersikap tidak matang,” jelas Emma mengakhiri teka teki mengenai status hubungan mereka.

Sementara itu, Emma juga turut terkejut dengan tindakan pengarah Mamat Khalid berkaitan dirinya yang tidak dapat hadir pada hari tayangan perdana.

“Saya terkejut apabila membaca berita itu, ketika pihak produksi memberitahu tentang tayangan filem itu, saya sudah menjelaskan bahawa saya sedang menjalani penggambaran di Langkawi pada tarikh yang diberikan itu, malah saya telah meminta pihak produski drama Isteri Separuh Masa untuk melepaskan saya sekejap pada hari itu, namun tidak dibenarkan”

“Saya meminta pihak abang Mamat sendiri iaitu isterinya berbincang dengan produksi drama supaya membenarkan saya untuk balik sekejap dan hadir ke majlis itu”

“Saya sangat sedih bila dia tidak jelaskan perkara sebenarnya yang berlaku sedangkan mereka sudah tahu tentang perkara itu awal-awal lagi,” katanya. (rtky/syfq)


Tomok Selamat Timang Anak Lelaki Kedua

Tahniah kami ucapkan kepada Tomok dan juga isteri, Ayu, yang sudah pun selamat menyambut kelahiran cahaya mata kedua mereka pada pukul 1.34 petang tadi.

Bersyukur dengan kelahiran anak kedua mereka, Tomok juga sempat berkongsi jantina anaknya (lelaki) itu yang selamat dilahirkan dengan berat 3.33 kilogram.

Berita gembira itu telah diberitahu oleh Tomok sendiri melalui akaun Twitter miliknya dan turut menerima ucapan tahniah daripada peminat setianya.

Buat masa ini, Tomok belum mengumumkan nama anak mereka dan kami pasti ramai di luar sana pastinya ternanti-nantikan perkembangan terbaru anak kedua penyanyi ini.

Nampaknya Arrian akan jadi abang dan kami pasti ramai peminat mereka menantikan video ringkas terbaru daripada Tomok yang mengusik anaknya. (rtky/syfq)


Hafiz Suip Perlu Jalani Rawatan Fisioterapi Selama Setahun Akibat Sakit Tulang Belakang

Masih anda ingat lagi bahawa penyanyi ini terpaksa dikejarkan ke hospital bulan lalu kerana mengalami masalah tulang belakang? Kini nampaknya Hafiz Suip terpaksa akur apabila perlu menjalani rawatan fisioterapi selama setahun di sebuah hospital swasta di Subang Jaya.

Hafiz berkata, biarpun kecederaan tersebut sudah pun pulih namun dia masih perlu melakukan rawatan tersebut bagi memastikan dia benar-benar bebas penyakit itu.

“Kecederaan slipped disc itu telah menghimpit beberapa saraf lain pada badan saya. Biarpun ia semakin pulih namun doktor mahu saya menjalani rawatan fisioterapi selama setahun bagi memastikan masalah itu tidak berulang”

“Biarpun perlu berulang-alik ke hospital dalam jangka masa setahun ini tetapi saya akur demi kesihatan saya,” katanya kepada mStar Online.

Menurut Hafiz, kesakitan yang dialami sebelum ini memang teruk dan kini beransur pulih malah turut memberitahu bahawa turut kembali aktif mengambil undangan nyanyian. (rtky/syfq)


Difitnah Mengamuk Kalah MLM 2014, Jep Sepahtu Mahu Saman Akhbar

Mengakui tertekan dengan kontroversi yang melanda dirinya sejak baru-baru ini, Jep Sepahtu ingin mengambil tindakan untuk menyaman akhbar yang didakwa memfitnah dirinya berkaitan isi mengamuk selepas kalah kepada kumpulan Zero pada MLM 2014.

Isu berkenaan dibangkitkan di ruangan pojok sebuah akhbar tempatan beberapa minggu lalu dan di dalam ruangan tersebut, Jep dikatakan bertindak memaki-hamun kru yang berada di belakang pentas sebaik sahaja nama Zero diumumkan sebagai juara MLM2014.

Selain itu, tuduhan lain terhadap Jep turut menyebut bahawa pelawak yang berasal dari Johor itu mengugut akan mencari orang yang bertanggungjawab menjatuhkan Sepahtu sehingga dia dan Shuib tewas pada malam final MLM2014.

Menegaskan bahawa cerita yang dikeluarkan oleh akhbar tersebut merupakan fitnah, Jep juga telah mendapatkan nasihat peguam untuk sebarang tindakan lanjut.

Menurut Jep, setelah tamat sahaja MLM2014, beliau dan Shuib terus dibawa oleh dua kakitangan Astro ke bilik sidang akhbar.

“Sepanjang perjalanan ke sana, tiada apa-apa pun yang berlaku. Tambahan pula, dua individu yang mengiringi kami itu menjadi saksi bahawa saya tidak mengamuk pun pada malam tersebut,” jelasnya lagi. (rtky/syfq)


Awie Dakwa Rozana Larikan Anak, Tidak Hantar Anak Ke Sekolah

Jika sebelum ini, Awie pernah menyatakan rasa terharu kepada anak sulungnya, kini Awie menyatakan perasaan terkilannya atas tindakan isterinya, Rozana Misbun yang didakwa melarikan dua anak mereka ketika berada di sekolah tanpa memaklumkan terlebih dahulu kepadanya.

Menurut Awie, beliau tidak pernah menghalang isterinya itu untuk melawat anak-anak mereka di sekolah memandangkan wanita berkenaan enggan datang ke rumahnya.

“Saya tidak pasti kenapa dia tidak mahu datang ke rumah saya sendiri untuk berjumpa dengan anak-anak tetapi dia akan ‘serang’ apabila saya tiada di rumah”

“Perbuatan dia membawa lari anak-anak dari sekolah dengan membawa polis bersenjata membuatkan saya terkilan. Saya ingin tahu siapa polis itu kerana saya ragu-ragu dengan identitinya kerana sesuka hati membawa senjata tambahan pula ke sekolah”

“Bawa mereka lari satu hal malah tidak hantar mereka ke sekolah. Saya membayar yuran mereka bukan untuk disia-siakan begitu sahaja dan berasa pelik dengan tindakan anehnya,” jelas Awie,” katanya.

Selain itu Awie turut memberitahu bahawa Rozana tidak menghantar dua anaknya ke sekolah sejak membawa lari mereka pada 9 Februari lalu.

Menurut laporan mStar Online, langkah Rozana menjaga anak-anaknya itu adalah mematuhi peraturan undang-undang atas kebenaran mahkamah berbanding Awie yang hanya mendapat hak melawat mereka sahaja.

Keputusan berhubung kes rayuan penjagaan sementara anak-anaknya hanya akan diketahui pada Mei depan. (rtky/syfq)


Emma dan Zizan Mungkir Janji, Mamat Khalid Kecewa

Tidak mahu berselindung dengan perasaan yang dialaminya kini, pengarah filem terkenal, Mamat Khalid mengakui dia berasa kecewa kerana pelakon Werewolf Dari Bangladesh iaitu Zizan Razak dan juga Emma Maembong tidak hadir pada hari tayangan perdana.

“Kalau diikutkan rasa kecewa, itu memang ada. Bagaimanapun, saya cuma tidak mahu mengeruhkan lagi keadaan”

“Apatah lagi, mereka bukannya tidak tahu mengenai acara tayangan perdana bersama media pada malam ini,” kata Mamat Khalid ringkas.

Mamat berkata, dia baru dimaklumkan pihak produksi mengenai ketidak hadiran pelakon itu pada acara tayangan berkenaan.

“Apapun, saya juga pernah berbicara dengan Zizan di aplikasi Whatsapp untuk dia membantu sedikit sebayak promosi bagi filem ini. Antaranya, saya ada menghantar bahan untuk promosi filem seperti poster dan laman web video klip untuk Zizan bantu promosikan di laman sosialnya,” katanya.

Menurut Mamat , apa yang pasti dia melihat situasi industri perfileman dulu dan sekarang jauh berbeza.

“Justeru, kalau boleh saya tidak mahu membuat sebarang andaian dan berharap mereka dapat tampil memberi penjelasan masing-masing”

“Bagaimanapun, dari sudut pandangan saya kalau difikir-fikirkan balik saya yang perlukan mereka (pelakon) untuk menghasilkan filem ini. Saya yang beri tawaran kepada mereka”

” Jadi, saya terpaksalah terima keadaan ini. Apa lagi, saya melihat diri adalah seorang pengarah yang kerdil dalam industri ini. Saya tetap yakin pada kekuatan filem ini meskipun dua orang watak utama itu tidak hadir untuk mempromosi filem lakonan mereka,” katanya. (rtky/syfq)


Adi Putra Lawat Rumah Warga Emas, Jumpa Bakal Menantu Perdana Menteri

Bagi peminat Adi Putra, ramai di antara mereka pasti tahu bahawa pelakon ini baru sahaja menyambut hari lahirnya yang ke 34 tahun semalam dan beliau sempat meluangkan masa melawat rumah warga emas.

Adi Putra telah meluangkan masa di Rumah Jagaan dan Rawatan Orang Tua Al-Ikhlas yang terletak di Puchong itu yang dikendalikan oleh Puan Muji Sulaiman. Apa yang lebih mengejutkan beliau, kehadiran Adi di situ juga menemukannya dengan bakal menantu Perdana Menteri (Datuk Seri Najib Tun Razak) Daniyar Kessikbayev.

Tersentuh dengan peribadi jejaka kelahiran Kazakhstan itu, , Adi Putra menyifatkannya bakal menantu PM itu sebagai seorang lelaki budiman yang sangat merendah diri.

Selain itu, Adi Putra juga turut mendoakan agar majlis perkahwinan Daniyar dengan anak PM, Nooryana Najwa, 26, yang bakal berlangsung pada bulan hadapan berjalan lancar di akaun Instagram miliknya.

Untuk makluman, Najwa bakal diijabkabulkan dengan Daniyar, 26, pada 28 Mac ini di Kuala Lumpur Convection Centre di KLCC.

Selain itu, kenduri serta majlis resepsi lain akan diadakan di Sri Perdana, Putrajaya, Pusat Dagangan Dunia Putra (PWTC) dan kawasan parlimen PM di Pekan, Pahang.

Untuk majlis di Sri Perdana, ia diadakan untuk tetamu jemputan istimewa manakala di PWTC dikhaskan untuk pemimpin dan ahli UMNO dari seluruh negara.

Sementara majlis di Pekan pula adalah sebagai tanda penghargaan kepada pengundi di kawasan terbabit. Majlis bertandang ke Kazakhstan pula akan berlangsung selepas itu.

Nooryana, anak sulung Najib dan Datin Seri Rosmah Mansor, berkenalan dengan Daniyar ketika sama-sama menuntut di Amerika Syarikat dan sudah mengikat tali pertunangan pada 2011. (rtky/syfq)


Nabila Huda Mengamuk Isu Akaun Facebook Palsu, Tidak Mahu Peminat Tertipu

Pelakon Nabila Huda baru-baru ini berang dengan tindakan individu tidak bertanggungjawab kerana menggunakan namanya untuk mengaut keuntungan melalui akaun Facebook.

Malah apa yang lebih teruk lagi, individu tersebut turut memperdaya orang lain untuk melakukan transaksi ke dalam akaun simpanannya.

Tidak mahu perkara tersebut semakin teruk, Nabila telah memuat naik gambar di akaun Instagram miliknya agar orang lain tidak tertipu dengan akaun palsu tersebut.

“This both facebook account adalah Fake!!!!!! Korang jangan tertipu. Especially yang the right one. Yang belah kanan tu memang melampau sebab saya dengar dia ada message some of my fans MINTAK DUIT mintak simpati peminat dan ada yang dah bank in!!!”

“Serious ah dah la fake acc nak curi gambar from instagram. Status yang dok update pun ikut suka hati dia je! Tolong jangan tertipu! Saya akan amik tindakan soon. Please spread the news okay”

“For your information saya memang takde admin untuk fanpage on facebook. Saya ada satu saja fanpage yang adminnya adalah saya. I’ll post it later. PLEASE REPOST,” tegasnya di Instagram.

Kami rasa, lebih cepat Nabila ambil tindakan lebih bagus kerana risau perkara sebegini akan memburukkan lagi namanya sendiri. Kepada peminat setia Nabila pula, jangan terpedaya pula ya. (rtky/syfq)


Sam Akui Hanya Pernah Bercinta Dengan Puteri Najwa

Lagi cerita mengenai kisah cinta yang membabitkan pelakon, Shaheizy Sam. Nampaknya sudah boleh buat novel kemudian dijadikan drama bersiri atau pun filem mengenai kisah cinta jejaka ini.

Setelah rentetan beberapa episod antara dua selebriti yang seperti mahu berebutkan Sam, akhirnya empunya diri tampil mengakui bahawa hanya ada seorang wanita yang pernah menjadi (bekas) kekasihnya, iaitu pelakon Puteri Najwa.

Pengakuan ini sedikit sebanyak memberi jawapan dan juga penerangan terhadap tanda tanya kisah cinta Sam dengan Fazura serta Syatilla Melvin. Dengan pengakuan tersebut, ia membuktikan Sam tidak pernah bercinta dengan Fazura seperti yang pernah digembar-gemburkan oleh pelakon wanita itu.

“Bagi Sam, pasangan bercinta pasti akan ada penghujungnya. Kalau tidak berakhir di alam perkahwinan, ia akan berhenti di tengah jalan (putus). Sam belum melalui zaman perkahwinan, tetapi pernah lalui situasi putus cinta”

“Melihat dari sudut dan jalan penceritaan berkaitan Fazura, Syatilla, dan Najwa, hanya Najwa saja bekas kekasih Sam. Kekasih pasti ada penghujungnya”

“Akan tetapi, persahabatan dan kawan-kawan datang dan pergi. Apa yang Sam boleh katakan, ia adalah hubungan kawan-kawan saja,” katanya kepada Berita Harian.

Selain itu, walaupun hubungan mereka tidak kesampaian ke jinjang pelamin, Puteri Najwa masih berhubung mesra dengan keluarga Sam sehingga ke hari ini malah kemesraan itu sering disalah erti sehingga wujudnya desas-desus percintaan mereka kembali bertaut.

Pandai ya Sam mengatur ayat. Selama manakah Sam akan bermain teka-teki dengan peminat mahupun pihak media, kami pun tidak pasti. Bagi peminat di luar sana, apa kata anda? (rtky/syfq)


Ibu Zizan Razak Sedih Anak Difitnah Teruk, Anggap Satu Pembohongan Besar

Ibu mana yang tidak sedih apabila anak sendiri tidak habis-habis menjadi mangsa tohmahan masyarakat malah dalam masa yang sama tidak habis-habis dihurung kontroversi.

Harian Metro hari ini melaporkan mengenai luahan hati ibu Zizan Razak, Anai Ibrahim yang sedih dengan perkara yang menimpa anaknya.

“Ibu tak tahulah kenapa ada yang dengki dan iri hati dengan Zizan sampai sanggup buat cerita macam itu? Sedangkan tuduhan itu semuanya penipuan semata-mata. Ibu nak jelaskan ibu tak pernah buat macam itu (muat naik gambar dan beri pembayang menyukai wanita berkenaan)”

“Macam ibu cakap tadi ada banyak lagi gambar orang lain (termasuk peminat perempuan) bersama Zizan dan ibu, tapi kenapa dia yang dijadikan sasaran untuk buat cerita begitu?”

“Anak ibu itu artis jadi sudah tentu ibu tahu kesannya jika buat perkara (muat naik gambar dan status) begitu. Takkan ibu tak boleh fikirkan benda yang tak cerdik macam itu sampai begini kesannya?” jelas ibu Zizan.

Selain itu, ibunya juga turut memberitahu bahawa Zizan tidak mempunyai sebarang perasaan terhadap wanita tersebut dan hanya bekerja di atas dasar profesionalisme. (rtky/syfq)


Zahida Rafik Kalah Saman, Bekas Pemandu Terima Ganti Rugi RM150,000

The Malaysian Insider hari ini melaporkan bekas pemandu dianugerahkan RM150,000 sebagai ganti rugi selepas Mahkamah Tinggi mendapati pelakon Zahida Rafik bertanggungjawab memfitnah bekas pekerjanya itu.

BACA: Laporan: Zahida Rafik Putih Mata Apabila RM200,000 Dilarikan Pemandu Sendiri

Hakim Datuk Hue Siew Kheng berkata, Noor Azman Azemi berjaya membuktikan terdapatnya unsur fitnah dilakukan terhadapnya.

Hue turut menolak tuntutan balas Zahida, yang menuntut bekas pemandunya memulangkan RM200,000 – dikatakan diambil daripadanya.

Zahida juga diperintahkan untuk membayar kos kepada Noor Azman sebanyak RM40,000.
Dalam saman malu yang difailkan oleh Noor Azman pada 27 November 2013, dia mendakwa Zahida menuduhnya melarikan wang sebanyak RM200,000.

Dia mendakwa Zahida memfitnahnya dalam akhbar tabloid Harian Metro berkenaan kehilangan wang berjumlah RM200,000 itu dan pada Mac 2012, pelakon dikatakan dengan niat buruk menawarkan ganjaran RM5,000 kepada sesiapa yang dapat menjumpai Noor Azman.

Zahida sebelum ini juga didakwa mempunyai hubungan romantik dengan Naib Presiden Umno Datuk Seri Shafie Apdal yang juga merupakan seorang menteri Kabinet.


Giliran Khairy Jamaluddin Jadi Pengarah Filem Pendek Bertemakan Kewanitaan

Siapa tidak kenal Menteri Belia & Sukan, Khairy Jamaluddin yang sangat dekat santai orangnya. Tahukah anda kini beliau juga merupakan seorang pengarah?

Sebenarnya, Khairy terlibat di dalam penghasilan filem pendek yang membawa mesej berkaitan dengan isu kewanitaan – Ikal Mayang. Melalui perkara tersebut, Low Ngai Yuen, selaku orang kuat Ikal Mayang mengakui dia kagum dengan kebolehan Khairy.

“Saya sendiri teruja melihat hasil kerja beliau dan jalan cerita yang ditampilkan. Anda perlu tonton sendiri untuk mengetahuinya,” katanya.

Selain Khairy, Lisa Surihani, Adibah Noor, dan Afdlin Shauki juga turut menghasilkan karya mereka sendiri untuk dipertontonkan kepada khalayak pada tahun ini.

“Projek ini akan bermula Jumaat ini dan anda bakal saksikan karya yang hebat daripada semua pengarah terbabit,” tambah Yuen lagi.

Kita nantikan apakah buah tangan yang bakal dibawakan oleh Khairy yang sebelum ini pernah memenangi anugerah Wired Celebrity Award di malam kemuncak Shout! Awards tahun 2013. Adakah kali ini beliau mampu memenangi hati anda lagi? (rtky/syfq)


Nubhan Bakal Jutawan Muda, Kegagalan Ajar Erti Tidak Putus Asa

Sudah lama kita tidak mendengar khabar berita daripada bintang AF6, Nubhan Ahmad yang kini sibuk menguruskan perniagaan sendiri malah dia juga merupakan Pengarah Urusan Nubhan Ventures (CEO) syarikat Nubhan Ventures.

BACA: Gossip: Nubhan Bercinta Dengan Model Cina Untuk Video Muzik Sendiri?

Nubhan telah mengeluarkan produk bedak asas bagi lelaki dan wanita Juwita Divine Sexy Foundation yang berpengkalan di Seremban.

“Sebelum berjaya saya banyak kali jatuh, tergolek, dan pelbagai dugaan lagi yang perlu saya tempuhi. Ada ketikanya saya ditipu dan dalam kocek seluar berbekalkan RM50 sahaja”

“Tapi Alhamdulillah, berkat kesabaran saya telah dikurniakan rezeki daripada Allah. Walaupun, banyak pengalaman dan dugaan tapi saya jenis tak mengenal erti putus asa,”

“Mengenai status jutawan, kalau dapat Alhamdulillah, itupun kalau dapat capai target. Apa-apa sekalipun kita kena tahu bagaimana mahu mengawal diri untuk berrpijak di bumi yang nyata”

“Kadang-kadang apa yang berlaku dengan diri kita adalah pengajaran dan jangan lupa diri,” jelasnya semasa Majlis Pelancaran Juwita Divine malam kelmarin.

Nubhan turut memberitahu bahawa tunangnya turut menyokongnya dan akan berkahwin apabila perniagaanya berjalan dengan lancar.

“Dia sokong apa yang saya sedang usahakan ini dan akan berkahwin apabila keadaan stabil,” ujarnya.

Sementara itu, berhubung dengan kariernya pula, Nubhan bakal mengeluarkan albumnya tidak lama lagi yang berjudul ‘Romantika’ dan sekarang ini singlenya yang terbaru berjudul ‘Kisah Kasih’ sedang diputarkan di radio-radio tempatan. Walaubagaimanapun, karier lakonannya dihentikan seketika untuk memberikan tumpuan pada bisnesnya ini.

“Album akan keluar hujung tahun ini berjudul ‘Romancinta’ dan sekarang ini single saya yang terbaru ‘Kisah Kasih’,”tambahnya mengakhiri perbualan. .
(rtky/hfz)


Makanan Kenduri Tak Cukup, Yana Samsudin Mohon Maaf

Oleh kerana jumlah yang hadir pada majlis persandingan melebihi jemputan, Yana Samsudin memohon maaf kepada peminat dan tetamu jemputannya yang tidak dapat menikmati makanan kerana kehabisan pada hari resepsi persandingannya pada 14 Februari lalu.

BACA: Yana Samsudin Mahu Ke Italy, Fadzil Mahu Ke Kepulauan Maldives

“Saya berterima kasih pada tetamu yang datang sama ada diundang atau pun tidak, namun saya meminta maaf andai ada kekurangan yang berlaku pada majlis tersebut.

“Tetamu yang datang memang lebih daripada jangkaan kami iaitu dekat 10,000 orang. Kad jemputan diedar dalam 700 keping dan jangka hanya tiga kali ganda sahaja untuk makanan. Kami tambah lagi 2,000 orang dan ibu saya tambah lagi untuk 2,000 orang”

“Saya dapat tahu makanan tersebut habis pada pukul 8 malam sebelum kami bersanding lagi,” ujarnya menerangkan situasi majlis persandingannya yang diadakan di Dataran Gemilang, Yong Peng Johor.

Selain itu, Yana juga memohon maaf kerana tempat duduk VVIP turut dirempuh akibat
keadaan yang tidak terkawal dan juga jumlah jemputan yang ramai.

Majlis pun sudah selesai, kenduri pun sudah habis. Kami rasakan, peminat pun faham situasi pada hari tersebut. Bukankah ini bukti jelas bahawa Yana disayangi peminat? (rtky/syfq)


Mula Bertudung Pada Hari Lahir, Lufya Nekad Berhijrah

Tahniah kepada penyanyi dan juga pelakon, Lufya Omar kerana kini telah mengambil keputusan untuk bertudung litup pada 2 Februari lalu, juga pada hari lahirnya yang ke 30.

BACA: Lufya Kecewa Peminat Salah Anggap Diri Beliau Sebagai Zarina Anjoulie

Menurut Lufya, niat untuk berhijrah tersebut memang sudah terdetik setiap tahun namun ketika itu dia terlalu memikirkan mengenai kerjaya dan juga komitmen.

“Saya pernah menangis memikirkan hal ini kerana hati belum kuat untuk membulatkan keputusan bertudung”

“Perasaan itu didorong dengan rasa takut dengan kebarangkalian serta kemungkinan tawaran seni akan putus. Tapi ibu saya selalu berpesan, rezeki Tuhan itu luas. Malah bertahun-tahun pesanan itu dititipkannya,” jelas Lufya.

Selian itu, antara perkara yang menemukannya untuk berhijab adalah apabila dia jatuh sakit dan ketika saat tersebut, Lufya banyak bermuhasabah diri.

Sehubungan dengan hijrahnya itu, Lufya juga mengakui sudah mula mengurangkan menerima tawaran berlakon dan jika ada pun, cukup sekadar menerima watak yang tidak bersentuhan dan bersesuaian dengan perubahan kini. (rtky/syfq)


Akim Serah Bab Agama Kepada Yang Lebih Arif, Tidah Mahu Paksa Stacy

Penyanyi Akim Ahmad mengakui masih belum merancang untuk mendirikan rumah tangga walaupun sudah hampir lima tahun menjalinkan hubungan cinta dengan Stacy.

Menurut Akim, kedua-dua belah keluarga tidak menghadapi masalah mengenai hubungan mereka malah memberi respon yang cukup positif namun tidak menolak untuk mendirikan rumahtangga adalah satu perjalanan yang panjang.

Selain itu, Akim juga mengakui dia lebih suka jika pertanyaan mendalam mengenai agama diserahkan kepada individu yang lebih arif mengenai perkara tersebut.

Kami yakin menjelang perhubungan yang lebih serius ini, Akim akan tahu bagaimana untuk menangani masalah ini. Tambahan pula, ramai peminat Akim dan juga Stacy mendoakan kebahagiaan mereka. (rtky/syfq)


Emma Maembong Merajuk Lagi Dengan Zizan Razak?

Tidak lama selepas isu Zizan Razak rapat dengan seorang individu yang didakwa sebagai pegawai sebuah stesen televisyen swasta, nampaknya Emma Maembong bagaikan merajuk dengan memuat naik beberapa klip lagu di akaun Instagram miliknya.

Melalui klip lagu yang merupakan nyanyian kumpulan Geisha itu, ternyata liriknya mungkin sedikit sebanyak memberi bayangan perasaan yang dihadapi oleh Emma ketika ini.

Kami sendiri tidak tahu apakah yang terjadi di antara Zizan dan juga Emma ketika ini. Mungkin juga Emma memang suka lagu tersebut menyebabkan dia berkongsi bersama peminatnya di Instagram.

Nampaknya kisah percintaan mereka pada tahun 2015 boleh dijadikan arkib sepanjang tahun. Tapi jujurnya, kami rasa lebih baik pasangan ini fokus pada kerjaya sahaja ketika ini. (rtky/syfq)


Wawa Zainal Akui Masih Mentah Untuk Berkongsi Ilmu Agama

Pelakon dan Duta kepada produk Blinq Beauty Drink, Wawa Zainal, 23, menjelaskan bahawa dia masih tidak layak dan tidak mempunyai ilmu yang tinggi untuk memberikan sebarang ceramah apabila dijemput oleh segelintir pihak dalam majlis tertentu.

BACA: Sekitar Resepsi Perkahwinan Aeril Zafrel & Wawa Zainal Di Sungai Petani

Wawa menjelaskan, perubahan yang dilakukan oleh dirinya adalah secara perlahan dan masih banyak perkara yang perlu dipelajarinya.

“Saya pernah dapat tawaran untuk memberikan ceramah seperti artis-artis lain yang bertudung tetapi saya rasa saya belum cukup ilmu untuk berkongsi”

“Lagipun saya baru belajar dan berubah untuk mendalami mengenai agama. Jadi saya rasa saya tak layak untuk memberikan ceramah,” ujarnya kelmarin.

Bukan sahaja dirinya yang diundang untuk memberikan ceramah malahan suaminya juga pelakon Aeril Zafrel turut diundang sama tetapi mereka berdua dengan rasa rendah diri mengatakan bahawa masih belum layak untuk berbuat sedemikian.

“Dia (Aeril Zafrel) pun sama dapat tawaran untuk bagi ceramah, tetapi dia takut katanya nervous nak berhadapan dengan orang ramai,” tambahnya.

Selain itu, mengenai kerjaya lakonannya pula, Wawa memberitahu bahawa kini dia lebih fokus kepada keluarga dan perniagaan busana muslimah yang diusahakannya secara online dan akan datang Wawa turut akan melancarkan produk kecantikan tidak lama lagi.

“Fokus pada rumah tangga, bisnes baju dan akan datang saya akan keluarkan produk kecantikan sendiri. Dari segi kerjaya lakonan saya tidak akan sesekali berhenti tetapi hanya perlahankan sahaja”

“Ini kerana banyak tanggungjawab saya yang lain seperti anak saya yang masih kecil dan tiada siapa untuk jaga dia kalau saya keluar untuk shooting. Saya dan suami bergilir-gilir menjaganya kerana kami tidak mempunyai pembantu rumah dan suami tak galakkan untuk ada pembantu rumah,” katanya.

Wawa juga tidak mempunyai sebarang masalah sekiranya suaminya itu, (Aeril Zafrel) berlakon di samping pelakon wanita yang lain dan dia tidak langsung cemburu kerana memahami tugas seorang artis dan pelakon, begitu juga dengan dirinya yang kini sudah pun berhijab.

“Saya tak ada masalah sebab benda itu dari dulu lagi kan. Saya faham dan dia (Aeril Zafrel) tak kisah telefon bimbit dia dekat tangan saya 24 jam. Saya tak pernah meletakkan syarat apa-apa untuk dia berlakon”

“Tapi dia sendiri yang meletakkan syarat untuk tidak bersentuhan. Begitu juga dengan diri saya yang mana saya tidak memilih watak, sebab pengarah sekarang pun sudah faham dan arif apabila seseorang artis itu telah pun bertudung. Saya pun bukanlah muslimah yang sejati tetapi masih belajar secara perlahan-lahan untuk ke arah itu,” katanya.(rtky/hfz)


Rozita Che Wan Berhijab, Hadiahkan Pakej Umrah Pada Zain

Bersama-sama menyambut hari lahir sang suami yang ke 31 tahun, semalam, Rozita Che Wan tampil membuat kejutan dengan berhijab. Cukup senang dan sejuk mata kami melihat.

BACA: Aaisyah Dhia Rana, Nama Anak Perempuan Zain Saidin & Rozita Che Wan

Apa yang kami suka lihat, ramai di kalangan peminat Che Ta berharap agar artis kesayangan mereka ini akan terus berhijab dan ramai juga menyifatkan Che Ta terlalu comel jika berhijab.

Dalam sambutan hari lahir itu, Zain Saidin turut menerima hadiah berupa pakej umrah. Manis sungguh hadiah Che Ta kepada suaminya.

Selain itu, majlis tersebut turut dihadiri oleh Sasha Saidin, Man Kajang, Azza Elite serta rakan-rakan artis yang lain. (rtky/syfq)


Yatt Hamzah Fail Perceraian, Suami Mahu Tarik Semula Kes

Ternyata berita mengenai keretakan rumah tangga yang menyelubungi pelakon dan pengacara, Yatt Hamzah mengejutkan ramai pihak dan juga peminat setianya apatah lagi pasangan ini sudah berkahwin sejak 2009 dan dikurniakan seorang cahaya mata, Suci Hanania Malika.

Yatt atau nama sebenarnya Haryati Hamzah dilaporkan memfailkan penceraian terhadap suaminya, Abdul Mutalib Abdul Shukor di Mahkamah Rendah Syariah Gombak, hari ini. Bagaimanapun, suami Yatt tidak dapat dihubungi untuk mengulas lanjut mengenai perkara tersebut.

Peguam Syarie, Noraini Fauzi yang mewakili Yatt memaklumkan kepada mahkamah bahawa anak guamnya itu telah memfailkan permohonan penceraian mengikut Seksyen 47 Undang-Undang Keluarga Islam Wilayah Persekutuan 1984.

Noraini berkata pihaknya telah menyerahkan saman kepada defendan pada 10 Februari lalu.

Namun Abdul Mutalib memaklumkan mahkamah untuk menarik semula kes untuk bagi mendapatkan khidmat kaunseling dalam menyelesaikan kemelut rumah tangganya.

Mahkamah seterusnya menetapkan 12 Mac depan untuk sebutan kes serta melantik peguam. (rtky/syfq)


Akibat Video Pengganas, Nora Danish Takut Keluar Rumah

Terkesan dengan penggunaan gambar wajahnya oleh pengganas Malaysia di dalam video , Nora Danish mengakui kejadian tersebut membuatkannya berasa takut untuk keluar rumah dan lebih banyak meluangkan masa di rumah.

Nora berkata, sejak kejadian itu dia lebih banyak menghabiskan masa di rumah sekiranya tiada sebarang urusan penting dan hanya akan keluar ditemani oleh ahli keluarga atau pun teman rapatnya.

“Kes itu memang menakutkan sehingga saya berasa takut untuk keluar rumah dan sekiranya perlu berbuat demikian saya akan pastikan ada orang menemani saya”

“Atas sebab itu juga saya buat laporan polis tempoh hari kerana bimbangkan keselamatan diri saya,” katanya.

Berikutan perkara tersebut, dia sentiasa mengikuti perkembangan kes berkenaan dan berasa lega apabila mendapat tahu pihak berkuasa melakukan penahanan terhadap beberapa individu berhubung penyebaran video tersebut.

“Paling penting saya sudah membuat laporan polis dan setakat ini tiada perkembangan baharu yang saya dengar melainkan ada membaca laporan pihak berkuasa ada menahan beberapa individu yang dipercayai menyebarkan video berkenaan di internet.

“Selebihnya saya serahkan kepada pihak berkuasa untuk melakukan siasatan memandangkan ia bukan satu isu yang kecil,” ujarnya. (rtky/syfq)


Lisa Surihani Enggan Ulas Isu Kembar, Yusry Beri 'Hint'

Ketika ini, Lisa Surihani yang dikaitkan dengan spekulasi kononnya dia bakal mendapat cahaya mata kembar, enggan mengulas lanjut mengenai perkara berkenaan dan meminta orang ramai mendoakan perkara baik terhadap kandungannya itu.

“Kalau betul Alhamdulillah tapi kenyataan itu bukan saya yang buat, bagi pihak saya lebih baik kami tidak umumkan apa-apa”

“Saya terima apa juga yang Allah kurniakan dan saya harap orang ramai juga mendoakan yang baik-baik untuk kami,” ujar Lisa sambil mengakui mempunyai keturunan yang dilahirkan secara kembar termasuk dirinya kepada mStar Online.

Sementara itu, Yusry pula ada memuat naik gambar di laman sosial Instagram dan memberi bayangan terhadap spekulasi itu.

“Saya harap semua orang hormati keputusan kita, jika saya tidak mahu berkongsi tentang sesuatu sudah pasti ada sebab tertentu dan masa yang tidak sesuai”

“Tapi saya rasa Yusry ada bagi hint dalam Instagram dia semalam tentang perkara ini,” ujar Lisa yang menyambut ulang tahun ketiga perkahwinan mereka pada 23 Februari lalu. (rtky/syfq)


Zahiril Adzim & Shera Aiyob Tunai Umrah

Tahniah kepada Zahiril Adzim dan juga Shera Aiyob yang kini sedang mengerjakan umrah selama 12 hari di Tanah Suci Mekah baru-baru ini.

Melalui gambar yang dikongsikan pelakon di laman Instagram miliknya, Zahiril suka berkongsikan setiap nama lokasi yang diziarahinya dan juga menerangkan sedikit sebanyak mengenai lokasi tersebut kepada pengikut laman sosialnya itu.

Sementara itu, anak pertama mereka, Nadi Anaqi, bagaimanapun tidak dapat turut serta bersama mungkin juga kerana masih kecil.

Apa-apa pun, kami doakan agar perjalanan dan juga ibadah mereka berjalan lancar di sana. Suka kami melihat pasangan ini berada di tanah suci bersama. (rtky/syfq)


Sharnaaz Ahmad: Saya Tak Pernah Mengaku Sedang Bercinta Dengan Anis

Sama ada Sharnaaz Ahmad bermain teka-teki atau apa saja pun tindakannya terhadap kisah cintanya, ternyata jawapannya kepada pihak Melodi baru-baru ini, menyatakan dia tidak mempunyai sebarang hubungan istimewa bersama pelakon Anis Al-Idrus.

Menurut Sharnaaz di dalam Melodi, dia tidak boleh mengaku putus cinta kerana dia mendakwa tidak pernah mengaku dia bercinta.

“Saya tak pernah pun mengaku pada semua yang saya bercinta. Jadi mengapa saya nak mengaku pula yang saya dah putus? 2015, saya nak fokus kepada kesihatan saya dan karier saya”

Saya seperti lelaki di luar sana yang ada naluri untuk ada isteri dan ada anak. Bila saya tua ada orang yang jaga saya. Sampai masanya Insya-Allah,” jelasnya lagi.

Jika dirujuk secara mendalam tentang apa yang diperkatakan oleh Sharnaaz, mungkin juga dia mengambil pendekatan untuk tidak mengumumkan percintaan dengan Anis. Bagaimanapun, tiada penafian telah dibuat sebelum ini biarpun kisah percintaannya dengan Anis mendapat liputan meluas.

Apa-apa pun, buat Sharnaaz, teruskan kerjaya dan kegemilangan anda. Kami lihat, tahun 2014 merupakan tahun cemerlang buat Sharnaaz yang muncul dengan beberapa drama dan juga filem. (rtky/syfq)


Ayda Jebat Nafi Demand Selepas Menang Anugerah MeleTOP ERA

Pelakon kecil molek yang juga merupakan Duta kepada Aura White Bubbly, Ayda Jebat menafikan bahawa dia akan menaikkan harga atau demand bagi sesuatu projek lakonan buat dirinya setelah memenangi Anugerah Bintang Baru MeleTOP dan Anugerah Utama iaitu TOP TOP MeleTOP di malam kemuncak AME 2015, malam kelmarin.

BACA: Johan, Ayda Jebat Mengungguli Anugerah MeleTOP ERA, Bawa Pulang RM10,000

“Bila sudah menang orang akan cakap saya demand, diva dan semuanya. Saya tetap akan jadi sendiri sebab saya dari dulu tak betul, gila-gila dan saya akan tetap jadi macam ini. Sebab saya pun manusia biasa, saya layan semua orang macam keluarga saya sendiri,” katanya.

Dia juga turut menafikan bahawa menjadi Duta kepada Aura White Bubbly adalah punca kemenangannya pada malam tersebut dan memberitahu bahawa drama lakonannya ‘Rindu Awak 200% bersama pelakon Zul Ariffin adalah sedikit sebanyak membantu populariti mereka berdua seterusnya berjaya merangkul Anugerah pada AME 2015.

“Saya tak rasa saya sebagai duta saya akan menang. Tetapi apa yang boleh saya katakan di sini adalah kerana peminat Zul Ariffin dan saya mengundi sesama sendiri dan kita sama-sama menang,” tambahnya.

Memenangi kategori utama dalam AME 2015 iaitu TOP TOP MeleTOP membuatkan empunya diri, Ayda Jebat langsung tidak menyangkakan kemenangannya pada malam tersebut kerana berasakan Dato’ Siti Nurhaliza yang bakal mengungguli Anugerah Utama itu.

“Saya tak sangka sebab persaingan begitu kuat sekali, lagipun Dato’ Siti Nurhaliza menang banyak malam ini dan saya rasa dia akan menang untuk kategori itu. Alhamdulillah nampaknya rezeki saya dan peminat untuk melihat saya di atas pentas dan menang,” ujarnya mengakhiri perbualan. (rtky/hfz)


Isteri Johan Pengkritik Tetap JOZAN

Anugerah Meletop ERA 2015, telah melabuhkan tirainya semalam apabila menobatkan pelawak dan penyampai Radio ERA, Johan merangkul Anugerah Utama iaitu ‘TOP TOP MeleTOP’ di malam Anugerah MeleTOP ERA 2015 yang berlangsung cukup meriah di Stadium Putra Bukit Jalil.

Kemenangan besar buat Johan pada malam AME2015, merupakan rezeki buat diri serta keluarganya yang menjadi sumber bagi dirinya untuk terus berkarya dalam industri hiburan negara.

“Saya memang terkejut dan tak menyangkakan langsung saya akan menang pada malam ini. Saya percaya ini adalah rezeki anak dan isteri. Saya bekerja untuk anak dan isteri dan menganggap diri saya sudah tua”

“Lagipun mungkin ini rezeki orang berkahwin, sebab anda sedang membina masjid iaitu ‘Rumah Allah’ dan saya percaya itu semua adalah takdir Allah,” katanya.

Johan turut menjelaskan bahawa kejayaan yang dikecapi selama ini adalah hasil usahasama isterinya, Ozlyn yang merupakan pengkritik tetap bagi dirinya dalam membuat apa-apa persembahan termasuklah persembahan yang melibatkan Zizan (JOZAN).

“Setiap kali saya nak buat persembahan isteri saya akan tengok terlebih dahulu apa yang kurang atau perkara yang perlu ditambah untuk mencantikkan lagi persembahan saya. Begitu juga dengan JOZAN dia (isteri) akan bertindak sebagai pengkritik tetap”

“Kalau dia (isteri) ketawa maknanya persembahan saya memang betul-betul lawak, kalau dia tak ketawa makna benda yang kami buat itu tak kelakar,” katanya. (rtky/hfz)


Pengurus Nafi Tipu & Lesap Duit, Anggap Tegar Seperti Adik Sendiri

Baru-baru ini kecoh sebentar dunia hiburan mengenai nasib Tegar yang didakwa ditipu oleh pengurusnya sendiri, Arif Dollah, seorang warga Singapura.

Bagaimanapun, Arif selaku tuan empunya diri menyifatkan perkara tersebut tidak masuk akal dan mendakwa hubungan dia dengan Tegar cukup akrab umpama adik-beradik malah cukup sedih apabila dilemparkan dengan tuduhan sebegitu.

“Bagi saya senang saja, kalau betullah saya tipu dan guna duit dia, kenapa mereka tak laporkan saja hal itu kepada pihak berkuasa? Saya tak bimbang dan untuk apa saya patut rasa takut jika betul saya tak buat salah”

“Bukan nak mengungkit tetapi saya rasa tak adillah apabila orang tuduh saya sebegitu rupa sedangkan saya tak buat perkara tersebut”

“Saya sedih dengan hal ini. Tapi saya tak salahkan Tegar kerana saya tahu, dia seorang yang sangat menghormati orang tuanya” katanya yang telah berhenti menjadi pengurus Tegar, hujung bulan lalu.

Selain itu Arif turut mendakwa bahawa dia juga telah melakukan transaksi duit bayaran kepada ibu Tegar ketika dia berada di Kuala Lumpur sebelum ini. (rtky/syfq)


Bakal Berkahwin, Amir Raja Lawak Mahu Fokus Niaga Roti Bakar

Bakal melangsungkan perkahwinan pada 15 Mac ini, pelakon dan pelawak Amir Raja Lawak mengakui dia kini mahu memberi perhatian kepada bisnes roti bakar yang dibuka di Sungai Pusu, Gombak sejak sebulan lalu.

Menurut Amir yang kini berusia 27 tahun, tindakannya itu adalah atas kesedaran mengenai tanggungjawabnya selepas berumah tangga dan mahu mencari sumber pendapatan sampingan supaya kehidupan lebih selesa.

“Saya ada membuka gerai roti bakar di Gombak dan saya rancang untuk buat secara serius supaya boleh menjadi sumber pendapatan sampingan kepada keluarga nanti,” ujarnya.

Amir dan tunangnya Nur Intan Syafinaz akan bernikah dalam satu majlis yang diadakan secara sederhana bertempat kediaman pihak perempuan di Kampung Kubu Gajah, Sungai Buloh sementara majlis persandingan bagi pihak lelaki akan diadakan pada 2 April depan. (rtky/syfq)


Lisa Surihani, Yusry Bakal Dapat Kembar?

Perhatian buat peminat Lisa Surihani di luar sana, khabarnya pelakon ini sedang mengandungkan anak kembar dan ini pastinya membuatkan lebih ramai peminat tidak sabar dan tertunggu-tunggu mengenai berita gembira ini keluar dari mulut mereka sendiri.

BACA: Lisa Surihani & Yusry Nafi Sorok Kehamilan Kerana Kontrak Stesen TV

Menurut nukilan Miss J di Utusan Online semalam, antara perkara yang turut diperkatakan mengenai selebriti tersebut, kononnya mereka menggunakan kaedah tabung uji (IVF) dalam usaha untuk mendapatkan anak.

Tidak tahu samada perkara tersebut adalah benar atau tidak, apa-apa pun jika benar, usaha pasangan ini untuk mendapatkan zuriat tidak bercanggah dengan hukum Islam dan juga sistem perundangan negara.

Malah tindakan Yusry dan Lisa yang banyak berahsia mengenai kandungan mereka juga merupakan satu langkah yang bijak.

Apa yang penting, Lisa kena jaga kesihatan kandungan dan mereka tidak perlu layan mulut-mulut yang sentiasa mencari kekurangan insan lain. (rtky/syfq)


Uqasha Senrose Nafi Dirisik Anak Hartawan, Anggap Gosip Tidak Berasas

Khabarnya kini Uqasha Senrose sedang diintai oleh seorang anak hartawan namun empunya badan menafikan sendiri perkara tersebut dan juga terkejut dengan khabar angin tersebut.

Menurut Uqasha, dia sendiri tidak pasti siapakah individu dimaksudkan sedang mendekati dirinya dan hanya mengetahui mengenai perkara itu selepas membacanya di akhbar.

“Saya langsung tidak mengetahui mengenai perkara itu dan pada saya gosip berkenaan adalah mengarut dan tidak mempunyai asas. Malah saya sendiri tidak mengetahui anak hartawan mana yang dimaksudkan,” katanya kepada mStar Online, baru-baru ini.

Uqasha sendiri mengatakan dia sendiri turut berasa pelik kerana sering dijadikan sasaran gosip biarpun perkara berkenaan tidak benar dan berharap agar perkara yang sama tidak berulang lagi di masa hadapan.

“Sudah-sudahlah buat cerita tidak benar mengenai saya. Saya sendiri pun tidak faham,” ujarnya. (rtky/syfq)


Johan, Ayda Jebat Mengungguli Anugerah MeleTOP ERA, Bawa Pulang RM10,000

Tahniah kepada Mohammad Yazid Lim, 30, atau lebih popular dengan panggilan Johan kerana berjaya membolot empat kategori di kemuncak Anugerah MeleTOP Era (AME 2015). Ternyata jenaka dan persona Johan masih lagi berbisa mengalahkan calon yang lain.

Johan membawa pulang trofi bagi kategori Penyampai Radio Meletop, Program Radio Meletop, Artis Lawak Meletop dan Top Top Meletop (Lelaki) di tahun kedua AME semalam yang diadakan di Stadium Putra Bukit Jalil.

Tersenarai sebagai antara kegemaran ramai bersama-sama dengan rakan selebriti lain seperti Amyra Rosli, Puteri Balqis dan juga Zul Ariffin, Ayda Jebat berjaya membolot anugerah Artis Baru Meletop dan juga dinobatkan sebagai artis Top Top MeleTOP AME 2015.

Anda boleh membaca senarai penuh pemenang AME 2015 untuk kesemua kategori di laman web rasmi mereka.

Kedua-dua mereka membawa pulang RM10,000 berserta trofi sumbangan Astro. Sementara itu pemenang bagi setiap kategori menerima wang tunai sebanyak RM5,000 dan trofi. (rtky/syfq)


Azmil Bergelar Juara Mentor Legend, Bawa Pulang RM300,000

Memperoleh 86 peratus markah secara keseluruhan, protege kepada Dayang Nurfaizah iaitu Azmil menepati ramalan apabila berjaya meraih gelaran juara program Mentor Legend yang berlangsung di Sri Pentas 2, Plaza Alam Sentral, Shah Alam, malam tadi.

BACA: Tuah, Aina Diserap Kembali Ke Persaingan Separuh Akhir Mentor Legend

Azmil atau nama sebenarnya Azmil Karim, berjaya membawa pulang wang tunai sebanyak RM300,00 serta trofi.

Protege ratu rock Malaysia, Ella, iaitu Aina Abdul Ghani mendapat tempat kedua dengan mendapat 68 peratus markah, sekali gus meraih wang tunai berjumlah RM200,000 serta trofi.

Manakala protege Amy Search, Sarah atau Maisharah Fazny Mahadzir (61 markah) yang mendapat tempat ketiga menerima wang tunai sebanyak RM100,000 berserta trofi.

Apa yang lebih membanggakan buat Azmil apabila keseluruhan juri memberikan pujian yang terbaik kepadanya. Selain memenangi hadiah wang tunai, Azmil turut membawa pulang sebuah Proton Iriz dan juga baucar Zalora bernilai RM10,000. (rtky/syfq)


Gaya Selebriti Di Karpet Merah Anugerah MeleTOP ERA 2015

Membariskan nama-nama selebriti terkenal tanah air, pihak Astro menerusi saluran Astro Ria dan ERA fm menganjurkan Anugerah MeleTOP ERA (AME 2015) yang bertempat di Stadium Putra Bukit Jalil, hari ini.

AME 2015 memperlihatkan sebanyak 16 kategori serta dua kategori utama iaitu Top Top MeleTOP (Lelaki) dan Top Top MeleTOP (Wanita) selain memperkenalkan empat kategori baharu iaitu Drama TV MeleTOP, Artis Lawak MeleTOP, Hos TV MeleTOP dan Pelakon TV MeleTOP.

Berikut merupakan gambar para selebriti tempatan kita yang bergaya di karpet merah (karpet MeleTOP) Anugerah MeleTOP ERA malam ini. Enjoice!


Caliph Buskers Beri Amaran, Batalkan Perhimpunan Haram Di Sogo

Tidak mahu lokasi mereka mencari rezeki dijadikan tempat perhimpunan haram, Fendy yang merupakan salah seorang anggota kumpulan Caliph Buskers memberi ‘amaran’ kepada pihak tertentu yang bakal mengadakan perhimpunan haram agar membatalkan niat tersebut.

Fendy berkata, sebarang perhimpunan haram yang dicadang diharap dibatalkan segera demi kelangsungan rezeki pemuzik jalanan di kawasan berkenaan.

“Saya harap benda ini tidak berlanjutan. Bukan sahaja Caliph Buskers yang mencari rezeki di sana namun banyak lagi kumpulan buskers di sekitar Sogo. Orang ramai datang di sini bukan untuk melihat perhimpunan haram”

“Kenapa mereka hendak menyekat periuk nasi pemuzik jalanan dengan perhimpunan sedemikian? Kalau ia menimbulkan kontroversi dan mengganggu keamanan, apa guna ia dianjurkan?” katanya.

Dalam pada itu kata Fendy, masyarakat menjadikan kawasan sekitar SOGO selain Jalan Tuanku Abdul Rahman sebagai lokasi membeli-belah dan bukan berhimpun untuk menyatakan bantahan terhadap sesuatu isu.

“Janganlah ganggu tempat orang ramai ini dan buskers lain mencari rezeki dari pagi sehingga malam di sekitar lokasi. Jangan timbulkan kontroversi di tempat tumpuan awam”

“Tidak elok jika diadakan perhimpunan di sana. Orang hendak membeli-belah dan bergembira, bukan kecoh-kecoh seperti yang dilakukan mereka,” tegasnya lagi kepada pihak Astro Awani.

Jadi, adakah anda bersetuju dengan perkara yang diutarakan oleh Caliph Buskers? Bukankah bumi ini lebih indah dengan kemanan dan bukan semua jalan penyelesaian adalah melalui rusuhan. (rtky/syfq)


Sara Ali Tak Kisah Teman Lelaki Lebih Muda, Utamakan Keserasian

Tidak mahu berselindung dan suka berterus terang, Sara Ali mengakui kini sedang menjalin hubungan cinta dengan seorang ahli perniagaan muda bernama John Shaqeel berusia 22 tahun.

Menurut pelakon ini, biarpun jarak usia Sara tiga tahun lebih tua daripada lelaki tersebut, ia bukan sesuatu ukuran untuk mereka bercinta.

“Ya, dia adalah kekasih saya dan kami sudah beberapa bulan bercinta dan sekarang masih dalam proses untuk mengenali satu sama lain”

“Dia lebih muda daripada saya, namun bagi saya umur bukan suatu masalah atau ukuran yang penting kami serasi bersama,” jelasnya kepada mStar Online.

Bagaimanapun, Sara berkata, dia masih belum mempunyai perancangan untuk mengikat tali pertunangan atau mendirikan rumah tangga dalam tahun 2015 ini.

“Buat masa ini belum lagi ada perancangan ke arah itu, dan kami masing-masing sibuk untuk membina kerjaya dahulu sebelum ke peringkat seterusnya. Doakan yang baik-baik sahaja,” ujarnya. (rtky/syfq)


Stacy Akui Gembira Dan Malu Dengan Pengakuan Akim Ahmad

Gembira berbaur malu. Itulah perasaaan yang dialami Stacy ketika ini berikutan pendedahan Akim Ahmad mengenai status hubungan mereka berdua yang sebenarnya sudah menjalin cinta sejak tiga tahun lalu.

“Saya terkejut apabila mendapat tahu cerita tersebut dan perasaan saya menjadi bercampur-baur. Ada gembira dan ada malu, tetapi apa yang pasti saya tidak bersedia untuk mengulas lebih panjang kerana risau disalah erti oleh sesetengah pihak kerana ini sebuah isu yang sensitif”

“Saya rasa mungkin ada sebab tertentu Akim membuat pengakuan itu tetapi buat masa sekarang saya kelu untuk bercakap panjang”

“Selepas pendedahan itu kami ada berhubung menerusi kiriman teks sahaja. Masing-masing malu dan tidak ada sebarang perbincangan lanjut mengenai rasional tindakan Akim pada pagi Rabu lalu” jelas Stacy dalam satu temubual bersama akhbar Kosmo!

Selain itu, Stacy turut mendedahkan dia sudah bersedia untuk menjadi seorang isteri dan juga ibu namun mahu mengukuhkan lagi keadaan semasa di dalam kerjaya sebelum melangkah lebih jauh di dalam kehidupan berkeluarga.

Nampaknya, dengan penjelasan daripada pihak tersebut, mungkin juga Akim sudah bersedia untuk membawa status perhubungan mereka ke arah yang lebih serius. Malah pendedahan tersebut juga memberikan jawapan bukan sahaja kepada media malah kepada peminat setia mereka berdua. (rtky/syfq)


Di Sekitar Majlis Pernikahan Zul Huzaimy & Nur Ernawati

Tahniah buat Zul Huzaimy dan juga Nur Ernawati di atas penyatuan dua hati ini yang berlangsung pada 20 Februari lalu. Sungguh manis kami lihat gambar pasangan ini di hari bahagia mereka.

Zul Huzaimy pada majlis tersebut sentiasa ditemani oleh anaknya, Awal Haziq hasil perkahwinan dengan bekas iterinya, Nor Dalilah Muhammad sebelum mereka bercerai pada 1 Julai 2010.

Apa-apa pun, kami suka lihat bagaimana melihat kecomelan anak Zul Huzaimy yang sentiasa berada di sisi bapanya sepanjang majlis tersebut.

Semoga ikatan yang terbina ini kekal selamanya dan khas Untuk anda, kami kongsikan beberapa keping gambar sekitar majlis pernikahan pasangan ini. Enjoice! (rtky/syfq)


Rosyam Nor Kemalangan, Terselamat Tanpa Sebarang Kecederaan

Akibat hilang kawalan ketika memandu di dalam hujan lebat, pelakon dan penerbit, Rosyam Nor telah mengalami kemalangan bagaimanapun dia dilaporkan terselamat tanpa mengalamai sebarang kecederaan.

Menurut Rosyam, kemalangan yang berlaku di Jalan Universiti berdekatan dengan Pusat Asasi Universiti Islam Antarabangsa Malaysia (UIAM) itu berpunca daripada kenderaan hilang kawalan dan mengakibatkan kerosakan teruk namun bersyukur terselamat daripada sebarang kecederaan.

“Kereta saya terbabas dan melanggar pembahagi jalan selepas hilang kawalan akibat hujan lebat. Alhamdulillah tiada apa-apa yang serius berlaku dan tidak melibatkan kenderaan lain, cuma kemalangan kecil sahaja”

“Ketika kejadian kenderaan saya hilang kawalan ekoran hujan lebat sebelum melanggar pembahagi jalan,” katanya.

Dalam pada itu Rosyam berkata, kereta miliknya itu mengalami kerosakan teruk namun bersyukur terselamat daripada sebarang kecederaan.

“Akibat hentaman kuat kereta tidak boleh bergerak kerana tayar pecah selain beberapa bahagian lain juga mengalami kerosakan,” katanya.

Sehubungan itu Rosyam berkata, satu laporan polis dibuat di balai polis berdekatan pada petang Khamis berhubung insiden itu. (rtky/syfq)


Yana Samsudin Mahu Ke Italy, Fadzil Mahu Ke Kepulauan Maldives

Menjadi kebiasaan bagi pasangan yang baru berkahwin untuk berbulan madu, Yana Samsudin dan Fadzil Zahari masih belum merancang lokasi untuk tujuan tersebut oleh kerana mereka masih lagi terikat dengan urusan masing-masing.

“Ketika ini Yana masih lagi sibuk dengan penggambaran telefilem dan filem. Hanya selepas selesai dua agenda itu baru kami boleh memikirkan hal bulan madu.

“Ikut keinginan Yana, dia teringin berbulan madu di Itali. Saya sendiri pernah katakan kepada rakan media ingin berbulan madu di Kepulauan Maldives. Tengoklah bagaimana nanti,” kata Fadzil menerangkan situasi mereka ketika ini.

Selain itu, Fadzil juga sempat menceritakan serba sedikit mengenai karakter Yana yang banyak menyentuh hatinya sepanjang mereka menjalin hubungan cinta sebelum berkahwin.

“Kini selepas ibu saya, dialah wanita yang bertakhta di hati saya. Di sebalik kejayaan seorang lelaki itu ialah perempuan yang berada di belakangnya. Mereka berdualah yang berada di belakang kejayaan saya kini”

“Masa kami kenal ketika itu, saya dari tak punya apa-apa dan kini mengahwininya di saat sudah bergelar penerbit. Saya kini memiliki syarikat Prokuya Studio. Dia (Yana) memang banyak menyokong saya”

“Dia sendiri seorang yang bekerja kuat. Dia umpama guru saya. Sepanjang mengenalinya saya tahu dia bermula dari bawah dengan melakukan banyak kerja demi sebuah pengalaman berharga,” katanya lagi.

Kami yakin ramai peminat Yana dan Fadzil yang mendoakan kebahagiaan mereka agar terus berkekalan dan berpanjangan sehingga akhir hayat. (rtky/syfq)


Sharnaaz Ahmad Sasar Kahwin 2 Tahun Lagi, Masih Merancang

Artis yang dicalonkan dalam kategori Artis Kontroversi di Anugerah Bintang Popular Berita Harian 2014 (ABPBH 2014), Sharnaaz Ahmad meletakkan sasaran sekitar jangkamasa 2 tahun daripada sekarang untuk menamatkan zaman bujangnya.

Tetapi itupun masih lagi menjadi tanda tanya baginya kerana masih tidak ada lagi tarikh atau tahun yang spesifik untuknya berkahwin.

“Saya tidak tahu hendak cakap 2015 ke 2016 tapi saya rasa dalam 2-3 tahun lagi. Paling lama pun mungkin 2-3 tahun lagi. Kita merancang kalau kata bulan depan kahwin pun okay sahaja”

BACA: Sharnaaz Ahmad, Anis al-Idrus Enggan Komen Lanjut Isu Putus Cinta

“Bagi saya sebab kita tak boleh nak berebut. Saya saja cakap 2 tahun, tetapi kalau sibuk setahun nak buat macam mana. Sekarang dah cakap tahun ini tapi masih tak kahwin lagi. Masa 2 tahun adalah maksimum. Kita hanya mampu merancang Allah tentukan,” tambahnya.

Dia yang hadir ke sidang media ABPBH 2014 baru baru ini bersama Anis al-Idrus, sekaligus menamatkan spekulasi yang mereka sudah berpisah kini juga memberitahu untuk persediaan ke arah perkahwinan perlu seiring dengan pasangannya.

“Bersedia atau tak bersedia kena seiring bukan setakat sebelah saya tetapi juga sebelah dia dan keluarganya,” tambahnya akan membuka cawangan pusat kecergasan Sharnaaz Ahmad Fitness Centre di tempat kelahirannya di Pulau Pinang tidak lama lagi. (rtky/hfz)


Akim Ahmad Akui Bercinta Dengan Stacy

Selepas sekian lama berteka teki dengan para peminat tentang hubungan mereka berdua, akhirnya Akim Ahmad sendiri tampil memberikan penjelasan tentang status terkini hubungannya bersama teman tapi mesra, Stacy yang sudah berlangsung sekian lama.

Menerusi temubual bersama radio Era FM awal hari ini, Akim Ahmad mengakui yang beliau dapat merasakan perasaan cinta terhadap Stacy dan mereka kini merupakan pasangan kekasih namun tidak mendedahkan sejak bila.

“Saya dengan Stacy memang sangat rapat dan saya boleh katakan perasaan itu adalah perasaan cinta. Alhamdulillah, perasaan itu saya dapat rasakan dan dia pun dapat rasakan dan semoga hubungan kami dapat restu dari semua orang dan Stacy akan terbuka hati satu hari nanti”

Adakah terbuka hati untuk berkahwin kelak? Siapa tahu. Kita daoakan semoga pasangan Akim Ahmad dan Stacy akan sampai ke jinjang pelamin tidak lama lagi dan berita ini disambut baik oleh para peminat mereka. (rtky/m)


Tegar Kembali Mengemis Selepas Ditipu Pengurus, Hilang Punca Pendapatan

Jika benar perkara yang dikhabarkan melalui sumber ini yang mengatakan Tegar kini hilang sumber pendapatan akibat ditipu pengurus, nampaknya penyanyi dari negara sebarang ini betul-betul berada dalam keadaan sukar.

Menurut sumber yang juga bekas pegawai perhubungan awam syarikat rakaman naugan Tegar, ibu kepada penyanyi berusia 13 tahun itu juga kembali mengemis.

“Kasihan ibunya kini kembali mengemis kerana mereka tiada wang. Tidak sangka ‘A’ tergamak aniaya Tegar. Dia kini berada di kampung kerana tidak bekerja lagi”

“Saya simpati dengan Tegar. Pasport Tegar telah dibawa lari bekas pengurusnya ‘A’. Disebabkan itu Tegar tidak boleh ke mana-mana dan terpaksa menolak tawaran persembahan di Malaysia kerana tiada passport,” kata sumber tersebut.

Tambah sumber lagi, ‘A’ yang berwarganegara Singapura merupakan bekas pengurus kedua Tegar yang kini dipercayai berada di Kuala Lumpur.

“Saya dapat tahu ‘A’ di sini. Dia biarkan Tegar terkontang-kanting selepas dia dah tipu budak tu. Banyak duit Tegar habis disebabkan dia”

“Ibu Tegar pernah beritahu kepada salah seorang ahli kelab peminat Tegar di Malaysia yang anaknya tidak mempunyai sebarang simpanan sejak bersama ‘A’,” tambahnya lagi.

Selain itu, Tegar juga didakwa telah disimpan selama sebulan oleh pengurusnya itu dan tidak dibenarkan menghubungi keluarganya di kampung. (rtky/syfq)


Aurawhite Bubbly: Khas Untuk Para Remaja Kekal Cantik Seperti Gadis Korea

Menjaga kecantikan diri pastinya perlu dilakukan dari seawal usia remaja ‘kan supaya wajah cantik dan gebu di fasa ini mampu kekal dibawa ke alam dewasa dan kerana itulah Aurawhite hadir dengan produk khas untuk remaja seawal 12 tahun.

Aurawhite Bubbly merupakan produk kecantikan pertama di Malaysia yang mengkhususkan kepada remaja dari usia 12 tahun sehingga 25 tahun yang mempunyai pelbagai khasiat tersendiri dan datang dengan perisa hebat Candy Sweet Strawberry yang lazat.

Ianya mampu mencerahkan & melembapkan kulit selain meransang penghasilan kolagen untuk remaja. Untuk para pelajar, produk ini mampu memberikan tenaga dan baik untuk daya ingat selain diperkaya dengan salmon collagen peptide, manuka honey, grapeseed, vitamin C,E & A.

Cara pengambilan produk ini juga menarik kerana anda tidak perlu bancuh tetapi hanya ambil satu scoop dan masukkan kedalam mulut serta kemam perlahan-lahan. Amalkan dua kali sehari iaitu sebelum sarapan dan sebelum tidur. Senang ‘kan?

Khas untuk pembaca ROTIKAYA yang berminat untuk mendapatkan Aurawhite Bubbly ini pada harga yang menarik hantarkan SMS ROTIKAYA BUBBLY ke 0123888567 untuk mendapat potongan RM10 selain menikmati produk PERCUMA Bubbly Face Soap. Jom!


Dato' AC Mizal Akan Buka Stesen TV Sendiri

Pengacara, pelakon dan usahawan Dato’ AC Mizal menjelaskan yang dia bakal membuka syarikat penyiarannya sendiri April depan. Dia bakal melancarkan stesen TV online pertama di Malaysia itu nyata penuh teruja untuk menjalankan operasi yang akan bermula sekitar Mac ini.

“Dalam dunia perniagaan ini kita sentiasa buat benda yang kita selalu arif. Macam saya sudah ada hotel di Danok dan Bali. Sekarang masa untuk saya melibatkan diri dalam dunia penyiaran dengan TV online akan dilancarkan pada April ini,” ujarnya.

BACA: Dato’ AC Mizal Nafikan Minta Layanan VVIP Dari Pihak Pengurusan

Idea untuk membuka stesen TV online pertama di Malaysia tercetus selepas beliau terlibat dengan dunia hiburan selama 23 tahun dan mahu memberi peluang kepada bakat baru.

“Sudah 23 tahun saya dah buat semua dalam industri. Tak salah kalau benda ini jadi platform untuk artis baru dan tiada lagi rancangan nyanyian yang membuka platform untuk penyanyi dan yang hanya ada sekarang adalah Muzik Muzik dan di acara anugerah sahaja,” tambahnya.

Dato’ AC Mizal ada meminta pandangan daripada pihak Astro mengenai stesen yang mahu dikendalikan ini dan dia juga tidak akan berganjak daripada menjadi seorang pengacara atau apa-apa sahaja pekerjaan yang melibatkan dirinya sekarang ini.

“Saya akan meneruskan pekerjaan saya seperti biasa. Lagipun saya merupakan artis Astro dan ini tidak akan menganggu kerja-kerja saya yang lain. Memang susah apabila mahu membuka sebuah stesen baru iaitu dari segi pemasaran. Astro ada juga membantu dari segi pengalaman”

“Dari segi kos pula ianya memang besar kerana kita perlukan kamera dan lain-lain peralatan untuk mengikut standard yang sedia ada,” katanya yang memilih untuk merahsiakan kos keseluruhan untuk membina syarikat penyiaran itu.

Sementara itu Dato’ AC Mizal akan membuka peluang kepada orang ramai di luar sana untuk hadir ke ujibakat mencari pengacara dan DJ yang akan berlangsung pada 1 Mac ini di Hotel Royale Chulan Kuala Lumpur. (rtky/hfz)


Siti Elizad Rancang Akhiri Zaman Bujang Tahun Ini, Belum Tetapkan Tarikh

Pelakon Siti Elizad yang turut membintangi filem ‘Coverina’ memberitahu bahawa dia bakal mengakhiri zaman solonya pada tahun ini tetapi belum menetapkan tarikh muktamad disebabkan komitmen kerjayanya yang kini semakin mencurah-curah selepas beberapa tahun menyepi.

“Tahun ini Insya-Allah saya akan berkahwin. Tapi saya lebih senang bekerja (berlakon). Buat apa-apa pun saya lebih suka lebihkan kerja dahulu. Yang lain-lain saya serahkan pada keluarga”

“Dengan arwah mak saya dulu pun, kalau semua cakap apa-apa saya ikut sahaja. Kahwin atau tidak saya masih bekerja,” katanya yang ditemui selepas tayangan filem Coverina di GSC NU Sentral kelmarin.

Jelasnya lagi, bakal suaminya ini jenis yang memahami dan tidak pernah menghalangnya untuk berlakon sekiranya mereka sudah berkahwin kelak.

“Dia jenis yang tak mengganggu kerja saya. Umur dia sudah 43 tahun dan matang. Kalau sudah berkahwin pun dia tak menghalang untuk saya meneruskan kerjaya lakonan saya ini. Tapi dia memang tahu saya suka berlakon,”katanya.

Menceritakan detik perkenalan dirinya bersama bakal suaminya yang berstatus duda anak 2 ini, adalah menerusi abang kandungnya sendiri yang bersahabat baik dengan bakal suami Elizad.

“Sebenarnya dia kawan abang saya. Abang kenalkan saya dengan dia dan dia sendiri pernah berkawan dengan abang. Dia ada anak 2 orang, tapi sekarang dia dah bujang. Jadi saya berkawan dengan dia. Dia tak kacau kerja saya dan senang lagipun yang berumur dia tak banyak songeh dan dia tak cari masalah untuk saya,”tambahnya.

Mengikut perancangan awal, mereka akan bernikah pada bulan April ini, tetapi disebabkan jadual Elizad sendiri yang terlampau sibuk membuatkan mereka masih lagi menunda tarikh pernikahan mereka yang masih lagi belum diputuskan. Elizad sendiri masih lagi tidak membuat sebarang persiapan dan hanya menyerahkan segala persiapannya itu kepada keluarganya untuk diuruskan.

“Sebenarnya pada April ini, tetapi jadual saya padat dan tak tahu nak jawab apa bila orang bertanyakan tarikh nikah. Masih tidak mempunyai sebarang persiapan cuma saya beruntung kerana kakak ipar banyak membantu saya menguruskan segala-galanya,” katanya.

Elizad turut memberitahu bahawa bakal suaminya itu merupakan salah seorang pekerja di Syarikat Permotoran Harley Davidson, walaubagaimanapun dia enggan mengulas lanjut mengenai bakal suaminya itu. (rtky/hfz)


Jaafar Onn Minta Azwan Ali Untuk Taubat

Ahad lalu menerusi program Melodi, Azwan Hj. Ali mendedahkan yang beliau telah disihir oleh seorang artis veteran berperwatakan lembut dengan nama J dan pada keesokan harinya Azwan Ali memuatnaik beberapa keping gambar Jaafar Onn dengan kata kata kurang enak.

Tanpa menyebut nama Azwan Hj. Ali dalam satu temubual bersama mStar Online, Jaafar Onn telah menggesa selebriti penuh kontroversi itu untuk insaf dengan perbuatannya kerana ianya telah mencerminkan kelemahan diri sendiri.

“Saya nak pesan di sini, saya ni orang tua. Bila nak cakap sesuatu, nak kata sesuatu, fikirkanlah dahulu kata-kata itu,” ulas Jaafar Onn berkenaan kata kata kesat seperti bapuk tua dan anjing yang ditujukan kepadanya oleh Azwan Ali di Instagram.

Jaafar Onn juga menjawab tuduhan yang beliau telah menyihir Azwan Ali dengan berkata mereka berdua sudah lama tidak berurusan dan tiada sebab untuk dirinya untuk melakukan sihir.

“Apa tujuan saya nak sihirkan dia? Siapa dia? Saya tidak pernah ada apa-apa urusan dengan dia pun? Jadi perlukah menuduh saya sedemikian rupa. Saya bersumpah tidak melakukan perbuatan itu,” tambah Jaafar Onn lagi menafikan dakwaan Azwan Ali. (rtky/m)


Elly Mazlein Sahkan Hamil Anak Pertama

Dalam satu kenyataan kepada portal Media Hiburan hari ini, pelakon Elly Mazlein mengesahkan dirinya kini sedang hamil enam minggu selain berkongsi imej imbasan yang dilakukan doktor untuk mengesahkan kehamilan beliau.

“Alhamdulillah akak pregnant. Gestational age satu bulan dua minggu. Doakan akak ya. Jantina anak memang belum boleh tahu lagi. Tapi akak tidak kisah jika dikurniakan anak lelaki atau pun perempuan. Asal sahaja anak dalam kandungan sihat dan selamat,” ujarnya.

BACA: Elly Mazlein Selamat Bergelar Isteri Azmi Hatta, Teruskan Kerjaya Dunia Seni

Elly Mazlein mendirikan rumah tangga bersama pasangannya, Azmi Hatta yang juga merupakan seorang pengarah drama pada 9 November 2014 lalu. Tahniah buat pasangan ini dan pastinya mereka tidak sabar menimang cahayamata sulung. (rtky/m)


Kekasih Nora Danish Antara Calon Teratas Anugerah Bintang Popular BH 2014

Bukan senang untuk seseorang individu tercalon dalam kategori yang dipertandingkan untuk Anugerah Bintang Popular Berita Harian (ABPBH) namun terima kasih kepada internet, anda boleh popular dan terus tercalon tanpa buat apa apa — hakikatnya.

Kekasih kepada Nora Danish, Nedim Nazri mencapai status baru sebagai selebriti apabila beliau tercalon dalam salah satu kategori online ABPBH 2014 untuk Personaliti Popular bersaing dengan nama seperti Faiz Dickie, Wak Doyok, Mat Luthfi dan Felixia Yeap.

Nora Danish turut tercalon dalam kategori online untuk Artis Paling Kontroversi dan Artis Wanita Stailo namun tidak tercalon dalam mana mana kategori utama anugerah berprestij yang dianjurkan setiap tahun in dan kini sudah masuk ke edisi yang ke-28.

Pencalonan akhir kategori utama diungguli oleh Zizan Razak dengan tersenarai dalam tiga kategori iaitu Pelakon Filem Lelaki Popular, Pengacara TV Lelaki Popular dan Artis Komedi Lelaki Popular.

Nama nama yang biasa dilihat pada edisi sebelum ini mengulangi kejayaan mereka untuk tercalon seperti Aaron Aziz, Shaheizy Sam, Fara Fauzana, Datuk Aznil Nawawi, Zizan Razak, Didie Alias, Jihan Muse, Hafiz dan Stacy.

Manakala nama baharu yang dilihat menepati ramalan berdasarkan populariti segera diraih pula seperti Ayda Jebat, Amyra Rosli, Puteri Balqis dan Zul Ariffin dilihat mula tersenarai sebagai antara kegemaran ramai pada undian awal edisi kali ini.

Anda boleh membaca senarai penuh pencalonan akhir ABPBH 2014 di laman web rasmi mereka.

Anugerah Bintang Popular Berita Harian 2014 (ABPBH 2014) bakan ersiaran secara langsung dari Arena All Stars, Genting Highlands dan disiarkan secara langsung di stesen televisyen TV3 dan radio HotFM pada jam 9.00 malam, 5 April 2015 ini. (rtky/m)


Pekin Ibrahim Dan Uqasha Senrose Lebih Selesa Sebagai Kawan

Baru baru ini Uqasha Senrose ada memuatnaik sekeping gambar beliau bersama bekas tunangnya Pekin Ibrahim di akaun Instagram dan kemesraan mereka berdua dalam gambar tersebut mengundang tanda tanya ramai sama ada mereka kini sudah kembali bersama.

Bertemu Pekin Ibrahim di tayangan perdana filem terbarunya, Coverina beliau menjelaskan yang gambar itu diambil atas dasar rakan dan mereka terserempak di pejabat urusan sebuah media ketika menjalankan sesi fotografi promosi filemnya itu.

BACA: Pekin Ibrahim Sudah Malas Bercakap Pasal Hubunagn Dengan Uqasha Senrose

“Saya pergi Utusan Malaysia untuk sesi fotografi, selepas itu terserempak dengan dia. Jadi dia pun ambil gambar katanya nak buat promosi untuk filem Coverina. Baguslah kalau dia nak promosikan. Saya dengan dia kawan sahaja, kalau berjumpa kami tegur-menegur,” katanya.

Menurutnya lagi, beliau dan Uqasha kini lebih selesa untuk menjadi kawan & bersikap professional dalam segala urusan melibatkan kerja mahu pun peribadi.

Sementara itu di kelesuan industri filem tempatan, Pekin Ibrahim memberitahu bahawa sepatutnya FINAS perlulah memainkan peranannya untuk menghidupkan semula industri filem dengan memberi peluang untuk karya terutamanya filem indie untuk mendapat tempat di Malaysia.

“Industri kena buat sesuatu. Untuk filem ini hanya 35 panggung sahaja ditayangkan daripada 115 panggung yang ada di seluruh Malaysia. Macam mana nak buat promosi kalau sekadar 35 buah panggung sahaja yang menayangkan filem ini”

“Apa fungsi FINAS? Takut ke nak fight dengan panggung?” ujarnya sinis. (rtky/hfz)


Kerana Rasa Diri Hodoh, Amylea AF Hampir Membunuh Diri?

Sifat rendah diri yang melampau bukan satu perkara yang boleh diambil ringan sebenarnya kerana jika ianya sangat mempengaruhi keputusan yang dibuat dalam hidup seseorang, adakalanya ia boleh mendatangkan mudarat kepada empunya badan.

Bekas pelajar Akademi Fantasia (AF) musim ketiga, Amylea Azizan mengakui yang beliau memang mempunyai sifat rasa rendah diri yang melampau dan tidak yakin dengan penampilan dirinya dan hampir berputus asa untuk terus berada dalam industri hiburan.

“Sejak dari dulu lagi saya memang mempunyai rasa rendah diri yang melampau. Saya cederakan diri sendiri sebab mengikutkan emosi tetapi semuanya kembali pulih selepas menyertai AF. Namun ia sedikit demi sedikit kembali menghantui saya selepas habis pertandingan tersebut”

“Saya memang rasa kecewa dengan penerimaan umum yang asyik mempertikaikan penampilan dan rupa saya. Tetapi mereka kata mereka tahu kebolehan dan bakat yang saya miliki. Kadangkala fikir tak tahu sampai bila senario begini akan habis,” ujarnya kepada portal Murai.

Namun dengan niat untuk kembali mewarnai dunia hiburan, Amylea telah mengubah penampilan beliau sejajar dengan imej muzik yang ingin diketengahkan nanti dan melalui akaun Instagram beliau, kami boleh lihat penyanyi ini kini semakin anggun bergaya. (rtky/m)


Ziana Zain Tetap Amal Rotan Anak, Akui Bukan Mudah Menjaga Anak

Tahukah anda bahawa Ziana Zain juga mengakui bahawa dia merotan anak-anaknya? Tetapi sebenarnya, pendekatan itu diambil sebagai jalan terakhir jika sikap dan kelakuan anak-anaknya sukar dikawal atau terlalu degil.

“Saya rotan anak-anak saya tapi itupun kalau mereka degil sangat sudah tidak dapat dikawal. Apabila saya marah mereka, saya akan sulamkan dengan kata-kata iaitu saya marah bukan kerana tidak sayang tetapi mahu mereka sentiasa berkelakuan baik dan menghormati orang yang lebih tua daripada mereka.

“Alhamdulillah, mereka semua dengar cakap. Saya cuba macam-macam cara dalam mendidik dan mendisiplinkan mereka. Saya juga banyak gunakan cara ibu bapa saya mendidik kami adik beradik semasa kecil dulu”

“Lucunya, kalau mereka tengok saya tengah marah misalnya sewaktu dalam kereta, abangnya Aiman akan pujuk saya sambil berkata: ‘mama, Aiman ada koleksi lagu pak ngah (Anuar Zain), mama nak dengar?’ atau ‘mama nak dengar lagu Maroon 5?’,” katanya yang ternyata terhibur melayan kerenah anak-anaknya.

Selain itu, penyanyi bersuara lantang yang sudah berusia 46 tahun ini mengakui, bukan mudah sebenarnya untuk menjaga seorang anak-anak.

“Sekarang baru saya faham kata-kata ibu saya. Bukan senang hendak menjaga anak,” katanya kini yang mempunyai empat cahaya mata, Muhammad Aiman (15 tahun), Muhammad Ammar (12 tahun) dan pasangan kembar tidak seiras, Muhammad Ariel serta Siti Nour Kaseh, (6 tahun). (rtky/syfq)


Syaiful Zero Tunggu Duit Untuk Berkahwin Dan Bukan Kerana Lupa Diri

Berita yang mengatakan ahli kumpulan Zero, Syaiful menangguhkan perkahwinan beliau selepas menang tempat pertama di Maharaja Lawak Mega 2014 (MLM 2014) mengundang kritikan ramai sehingga ada mengatakan pelawak itu kini mula lupa diri selepas popular.

Bercakap kepada Kosmo! berkaitan perkara ini Syaiful Zero mengakui yang beliau menangguhkan perkahwinan namun ia adalah kerana mereka sedang menunggu wang kemenangan untuk sampai ke tangan sebelum melakukan persiapan untuk berkahwin.

“Saya tidak pernah lupa diri. Sebenarnya saya tangguhkan perkahwinan sebab menunggu duit dan masa yang sesuai kerana saya ingin berehat selepas memberi komitmen besar dalam program tersebut. Ingin saya tegaskan, saya tidak pernah memutuskan hubungan dengan tunang”

“Kami telah berkawan selama lima tahun dan bertunang pada tahun lepas. Tak mungkin saya akan meninggalkan tunang yang sentiasa ada bersama saya di waktu saya susah. Dalam hati saya hanya ada dia sahaja dan kami akan berkahwin dalam tahun ini juga,” ujarnya.

Syaiful Zero juga menyatakan yang beliau kini mula belajar untuk menerima apa jua yang orang katakan tentang dirinya kerana sudah terlibat dalam dunia hiburan selain kini mula sibuk kembali bekerja selepas bercuti di kampung halaman. (rtky/m)


Terima Mesej Lucah, Amar Baharin Sekat Peminat Elak Perkara Semakin Teruk

Mungkin ini adalah nilai yang terpaksa dibayar oleh pelakon Amar Baharin apabila dia mendedahkan sering mendapat gambar, mesej lucah dan tidak senonoh daripada peminat-peminatnya di laman sosial.

Namun bagi Amar, dia tidak pernah melayan malah menyekat pengikut tersebut daripada memasuki akaun laman sosialnya bagi mengelakkan perkara buruk berlaku.

“Ramai peminat yang hantar gambar yang bukan-bukan dan ajak saya buat perkara tidak senonoh. Biasanya saya block mereka supaya tidak timbul perkara lebih teruk”

“Gangguan negatif itu hanya bilangan kecil jika dibandingkan dengan peminat-peminat saya yang banyak menyokong kerjaya saya selama ini,” katanya.

Buat Amar, bersabarlah dengan dugaan kecil sebegini dan sebagai anak seni, anda pastinya bijak menilai yang mana baik dan buruk demi menjamin masa depan di dalam industri seni tanah air ini. (rtky/syfq)


Datuk Siti Nurhaliza Wanita Ketiga Terkaya Di Malaysia Dengan Anggaran RM50 Juta

Pernah menerima lebih 200 anugerah tempatan di dalam industri hiburan dan juga dinamakan antara dua jutawan dalam bidang hiburan di Asia Tenggara, savemoney.com mencatatkan Siti Nurhaliza sebagai wanita ketiga terkaya di Malaysia dengan anggaran aset sebanyak RM 50 juta.

Memulakan karier beliau seawal umur 16 tahun di dalam bidang hiburan dan juga berjaya memenangi ratusan anugerah tempatan ternyata merupakan kayu pengukur kepada kejayaan Datuk Siti sehingga kini.

Tambahan pula dengan kejayaan produk SimplySiti, pada pandangan kami jumlah yang dinyatakan tersebut bukanlah suatu jumlah yang sukar untuk dicapai oleh beliau.

Selain Datuk Siti, Datuk Nicol Ann David menduduki tangga kelima dengan aset yang dianggarkan bernilai RM1.4 juta hasil kemenangan dan kejayaan dalam kejohanan sebagai pemain skuasy nombor satu dunia. (rtky/syfq)